הוועדה המסדרת, כנסת 21, פרוטוקול מספר 4, 2019-05-20 22:00

מכלוף מיקי זוהר: שלום לכולם, אני מתכבד לפתוח את ישיבת הוועדה המסדרת בעניין קביעת ועדה לדיון בהצעת חוק יסוד: הממשלה (תיקון מס' 8) (ביטול המגבלה על מספרם המרבי של השרים וסגני השרים), בכפוף, כמובן, לאישור ההצעה בקריאה הראשונה.

מכלוף מיקי זוהר: הקריאה הראשונה אושרה ולשם קיום דיון בחוק הזה שאושר בקריאה הראשונה אנחנו צריכים להקים ועדה מיוחדת לעניין הזה.

תמר זנדברג: למה?

מכלוף מיקי זוהר: תכף היועץ המשפטי יסביר.

מיקי לוי: הצעה לסדר, אדוני.

מכלוף מיקי זוהר: תכף גם נשמע את ההצעה לסדר.

מכלוף מיקי זוהר: כדי שנוכל לקיים את הדיון בחוק אנחנו צריכים להקים לו ועדה.

מכלוף מיקי זוהר: הוועדה המסדרת, בהתאם לחוק, איננה - - -

קארין אלהרר: לא, זה - - - החלטת הוועדה.

מכלוף מיקי זוהר: רגע.

מכלוף מיקי זוהר: תאמיני לי שעשיתי שיעורי בית.

מכלוף מיקי זוהר: הוועדה המסדרת איננה רשאית לדון בחוק הזה ולכן אנחנו נדרשים להקים ועדה מיוחדת.

מכלוף מיקי זוהר: הצעה לסדר קודם כל של חבר הכנסת מיקי לוי.

מכלוף מיקי זוהר: בבקשה.

מיקי לוי: תודה רבה, אדוני היושב-ראש.

מיקי לוי: אני מלין כנגד כל ההליך החוקי.

מיקי לוי: לפני שעה קלה שלחתי גם מכתב ליועץ המשפטי של הכנסת וביקשתי גם שהיועץ המשפטי לממשלה יתערב בכל ההליך הזה, ואני אפרט.

מיקי לוי: עוד טרם הקמת הממשלה הובא בפנינו תיקון לחוק יסוד: הממשלה, בידי ממשלת מעבר.

מכלוף מיקי זוהר: רגע, שנייה רגע.

מכלוף מיקי זוהר: אדוני, אני מבקש לעשות סדר בדברים.

מכלוף מיקי זוהר: אדוני רוצה להציע הצעה לסדר?

מיקי לוי: כן.

מכלוף מיקי זוהר: או שאדוני מנסה עכשיו לטעון כנגד ההחלטה להקים ועדה?

מיקי לוי: הצעה לסדר.

מיקי לוי: זכותי לטעון מה שאני רוצה, גם על כוכבים באמצע היום.

מכלוף מיקי זוהר: אז בעצם אדוני אומר שהוא רוצה להתחכם ולאפשר לעצמו לדבר לפני חבריו, למרות שהוא לא נרשם בזמן.

מיקי לוי: לא, אני ממש לא מתחכם, אני מדבר דברים מאוד מאוד רציניים.

מכלוף מיקי זוהר: לא טענתי לגבי הדברים, טענתי לגבי האופן שבו אתה מנסה לייצר לפחות לעצמך קדימות על חבריך.

מיקי לוי: אני מבקש שהיועץ המשפטי לוועדה - - -

מכלוף מיקי זוהר: אז אדוני – אני מכיר את הכנסת ארבע שנים - - -

מיקי לוי: אני מכיר יותר.

מכלוף מיקי זוהר: בסדר, אז אני מפרגן לך.

מכלוף מיקי זוהר: זו אמירה קצרה בנושא מסוים - - -

מיקי לוי: אבל זה הנושא שאנחנו דנים בו.

מכלוף מיקי זוהר: כשאתה רוצה לדבר על הנושא שאנחנו דנים בו אז בוא תבקש זכות דיבור בצורה מסודרת, ותוענק לך - - -

מיקי לוי: חד משמעית.

מכלוף מיקי זוהר: ותטען את הטענות.

מכלוף מיקי זוהר: אז אם אדוני מוותר על ההצעה לסדר אני אעריך את זה, כדי שנוכל לקיים את הדיון.

מיקי לוי: חד משמעי, קצר וקולע.

מיקי לוי: לפני כשעה קלה נשלח מכתב ליועץ המשפטי של הכנסת בו אני מלין שמדובר בממשלת מעבר.

מיקי לוי: הכנסת פוזרה על ידי הכנסת הקודמת וממשלת מעבר, בתפיסת העולם שלי, השיפוטית, אין לה חוקיות כדי לעסוק בחוקי יסוד.

מיקי לוי: אשר על כן – תוקם ממשלה קבועה, ממשלה קבועה יכולה לבוא ולדון בחוקי יסוד.

מיקי לוי: תעביר את זה לוועדת החוקה, חוק ומשפט, והרי הדרך פתוחה בפניה.

מיקי לוי: ואם לא די בכך, אדוני, הוועדה המיוחדת למעשה, שתוקם – והכל עניינים משפטיים, אדוני היועץ המשפטי, בבקשה תקשיב כי אני מבקש ממך תכף לעצור את הדיון - - -

מכלוף מיקי זוהר: הוא יענה, הוא יענה.

מיקי לוי: ואם לא די בכך הרי חוק יסוד הובא לדיון בפני ועדה מיוחדת שהוקמה לצורך קידומו של החוק הזה.

מיקי לוי: אז אני אומר עוד פעם: ממשלת מעבר אין לה סמכות לדון בזה, ויתרה מכך – תקימו ממשלה, תביאו את החוק לוועדת החוקה, נדון בו בצורה מסודרת.

מכלוף מיקי זוהר: תודה.

מכלוף מיקי זוהר: המסר ברור.

מיקי לוי: תן לי לסיים, בבקשה.

מכלוף מיקי זוהר: המסר ברור.

מכלוף מיקי זוהר: אמרת קצר.

מכלוף מיקי זוהר: ביקשת הצעה לסדר.

מיקי לוי: תן לי לסיים, תן לי לסיים.

מיקי לוי: יש לי שלוש דקות להצעה לסדר.

מיקי לוי: אתה סתם מפריע לי, סתם מפריע לי, מיקי.

מיקי לוי: במדינת ישראל, בשנת 99 - - -

מכלוף מיקי זוהר: אתה לא - - - זה לא הוגן.

מכלוף מיקי זוהר: זה לא הוגן.

מיקי לוי: הוגן מאוד.

מיקי לוי: תן לי להגיד את מה שאני רוצה - - -

מכלוף מיקי זוהר: לא, זה לא הוגן.

מכלוף מיקי זוהר: לא הוגן לחברים שלך באופוזיציה.

מכלוף מיקי זוהר: הם גם רוצים לדבר והם נרשמו.

קריאה: אין לנו בעיה.

מכלוף מיקי זוהר: אתה לא צריך לצעוק "הצעה לסדר" כדי להיות ראשון הדוברים.

מכלוף מיקי זוהר: זה לא מכובד ולא מכבד.

מכלוף מיקי זוהר: תבקש רשות דיבור – תקבל, אדוני.

מיקי לוי: ב-99, אדוני, היועץ המשפטי, ב-99 הורחבה הממשלה על ידי אהוד ברק, אבל החוק הזה הובא לא על ידי ממשלת מעבר אלא על ידי ממשלה קבועה.

מיקי לוי: אשר על כן אני מבקש לעצור את הדיון, ללכת הביתה, שאיל ינון יתייעץ עם היועץ המשפטי לממשלה.

מיקי לוי: אם אתה ניתן את ידך להצביע כאן, עכשיו, זהו מהלך בלתי חוקי בעליל.

קריאות: - - -

מכלוף מיקי זוהר: יש עוד מישהו שרוצה לומר משהו ברוח הדברים של חבר הכנסת מיקי לוי, שאמר את זה ראשון, כי הוא ביקש את זה בהצעה לסדר ולא באמצעות זכות דיבור רגילה?

מכלוף מיקי זוהר: אז בבקשה, שיצטרף עכשיו כי אז היועץ המשפטי יענה ויפריך את הטענות ואז נוכל להתקדם בדיון.

עיסאווי פריג': כן, באותו עניין.

עיסאווי פריג': זכור לי בישיבה הראשונה שקיימנו אצל יושב-ראש הכנסת, יושב-ראש הכנסת התהדר ואמר:

עיסאווי פריג': אני לא אתן יד להקמת ועדות אד הוק לחוקים פה ושם.

מכלוף מיקי זוהר: אנחנו טרום כנסת, נו.

עיסאווי פריג': אנחנו באותה כנסת.

עיסאווי פריג': אז דברי היושב-ראש דאז, כשהקמנו את הוועדה המסדרת – איך הם מקבלים ביטוי?

עיסאווי פריג': ואיך שעוד לא התחלנו את המושב, דבר ראשון – הקמת ועדה אד הוק.

מכלוף מיקי זוהר: כי אין דרך אחרת.

עיסאווי פריג': לא, יש דרך אחרת.

מכלוף מיקי זוהר: איזה?

עיסאווי פריג': מרכיבים ממשלה ומתחילים לעבוד, וכל אחד מטפל בוועדה.

מכלוף מיקי זוהר: מה שאדוני מציע זה להרכיב את הממשלה – בלי שרים.

עיסאווי פריג': - - -

מכלוף מיקי זוהר: נעשה ממשלה ללא שרים?

קריאה: מה רע ב-19 שרים, זה לא מספיק?

עיסאווי פריג': יש לך 18 שרים, לא?

מכלוף מיקי זוהר: יש בעיה שהביקוש גדול, הביקוש גבוה.

קריאות: - - -

מיקי לוי: - - - תדון בעניין הזה, כמו שאמרתי, ועדת החוקה, חוק ומשפט.

מיקי לוי: מה פה לא ברור?

מכלוף מיקי זוהר: חבר הכנסת פריג', יש מונח כזה של ביקוש והיצע.

עיסאווי פריג': נו, הדייסה לא מספיקה?

מכלוף מיקי זוהר: מה קרה?

מכלוף מיקי זוהר: הביקוש גבר.

מכלוף מיקי זוהר: עכשיו, מי ילמד אותך על העניין הזה?

מכלוף מיקי זוהר: לך תשאל את כחלון על ביקוש והיצע בכל מה שקשור לשוק הדיור.

עיסאווי פריג': למה יושב-ראש הכנסת מתחיל את המושב, מתחיל את הוועדה ואת הישיבה - - -

מיקי לוי: תקימו ממשלה, תקימו ממשלה.

קריאות: - - -

מכלוף מיקי זוהר: 35 מנדטים.

מכלוף מיקי זוהר: עושק הרוב.

מכלוף מיקי זוהר: אתם הרוב, אתם הורסים את חבריכם לקומפוזיציה.

מכלוף מיקי זוהר: עריצות הרוב, סליחה.

מכלוף מיקי זוהר: לא יכול להיות דבר שכזה.

מיקי לוי: בהשאלה – עריצות הרוב שלכם.

מכלוף מיקי זוהר: לא.

מכלוף מיקי זוהר: לא.

מכלוף מיקי זוהר: אנחנו לא עריצים אנחנו נערצים.

קארין אלהרר: אני רוצה להתחבר לדברים שנאמרו כאן.

קארין אלהרר: ועדה מיוחדת זה דבר שהוא לא שגרתי בכנסת.

קארין אלהרר: הממשלה הנרקמת מדברת כל הזמן בזכותה של המשילות.

קארין אלהרר: אתם רוצים למשול ואתם רוצים שהממשלה והרשות השופטת לא יפגעו בכנסת, נכון?

קארין אלהרר: אומרים – העם את דברו, והכנסת צריכה להגדיל את כוחה.

מכלוף מיקי זוהר: נכון.

מיקי לוי: עכשיו, מה הממשלה הנרקמת עושה?

מיקי לוי: קודם כל, היא לוקחת חוקי יסוד ועושה מהם חוכא ואטלולא.

מכלוף מיקי זוהר: אל תגזימי.

קארין אלהרר: כו, זה בדיוק מה שאתם עושים, אחד לאחד.

מכלוף מיקי זוהר: לא, לא.

מכלוף מיקי זוהר: אני חלוק עליך.

קארין אלהרר: ומה הם עושים?

קארין אלהרר: אתם לא מכבדים את הכנסת, כי בכנסת יש ועדות שכל ועדה אמורה לדון בנושאים מסוימים.

קארין אלהרר: עכשיו תראה, אתה יכול לבוא ולהגיד לי – תשמעי, יש לי בעיה, אני צריך עוד שרים.

קארין אלהרר: אתם אפילו לא יודעים לבוא ולהגיד כמה שרים.

מכלוף מיקי זוהר: אני אומר לך.

מכלוף מיקי זוהר: את רוצה שאני אגיד לך את המספר?

קארין אלהרר: לא, רגע, רגע.

קארין אלהרר: תן לי לדבר עד הסוף.

קארין אלהרר: אתם אומרים: תנו לי צ'ק פתוח ואנחנו נמלא את החסר.

קארין אלהרר: זה הטיעון.

יצחק פינדרוס: אנחנו לא רוצים שבממשלה הבאה, אם תרכיבו, שתצטרכו לעשות ועדה מסדרת על כל - - -

מכלוף מיקי זוהר: אני אמרתי לך שכל המטרה שלנו להגדיל ללא הגבלה זה כדי לצרף אתכם אחר כך בהמשך.

קארין אלהרר: אני לא רוצה להצטרף.

קריאות: - - -

מיקי לוי: אל תעשו לנו טובה - - -

מכלוף מיקי זוהר: - - - לא, בנוסף?

מכלוף מיקי זוהר: הצהרתי, אנחנו רוצים להגיע לקואליציה של אזור ה-90 ח"כים.

קארין אלהרר: אם זה במקום הליכוד נשקול את זה.

קארין אלהרר: כרגע – לא.

מכלוף מיקי זוהר: זה יוצא אפילו 100.

מכלוף מיקי זוהר: אתכם זה יגיע ל-100.

מכלוף מיקי זוהר: 65 ועוד 35 זה כבר 100.

מכלוף מיקי זוהר: חולמים על זה.

קארין אלהרר: תראה איך אתה מפריע לי.

מכלוף מיקי זוהר: אני רק אומר לך.

מכלוף מיקי זוהר: שאלת למה, אני אומר לך.

מכלוף מיקי זוהר: מה, כחול-לבן יתפשרו על פחות מ 8-7 שרים?

קארין אלהרר: אם אנחנו אלה ש- - -

קריאות: - - -

קארין אלהרר: אם כחול-לבן לנגד עיניכם אז ראו את הבעיה כפתורה, זה לא יקרה.

מכלוף מיקי זוהר: אתם מוותרים מראש.

קארין אלהרר: אבל אני אומרת לך: יש כאן

קארין אלהרר: באמת מעשה שלא ייעשה.

קארין אלהרר: ממשלה שלא הוקמה כבר באה ורוצה לשנות סדרי עולם.

קארין אלהרר: למה?

קארין אלהרר: ככה.

קארין אלהרר: להקים ועדה מיוחדת בשביל כלום ושום דבר.

קארין אלהרר: הדבר הזה לא ייעשה.

קארין אלהרר: אני מבינה שהוגשה עתירה והיא נדחתה.

מכלוף מיקי זוהר: יש עוד עתירה עכשיו?

קריאה: היא נדחתה בגלל שאמרו שהיא מוקדמת מדי, אבל יכול להיות - - -

קריאה: הם רוצים לשכנע אותנו על פסקת ההתגברות ללכת בכל הכוח מייד, לכן הגישו עוד שתי עתירות.

מכלוף מיקי זוהר: מה תעשו אחרי פסקת ההתגברות, באמת?

מכלוף מיקי זוהר: לאן תלכו?

מיכל רוזין: לאן נוליך את הבושה?

מיכל רוזין: לאן נוליך את הבושה, לא לאן נלך.

קריאות: - - -

מיכל רוזין: לאן תוליך את הבושה.

מכלוף מיקי זוהר: עכשיו, אני אגיד לכם עוד משהו.

מכלוף מיקי זוהר: חברת הכנסת רוזין, דמייני: פסקת ההתגברות עוברת - בג"צ לא כתובת.

מכלוף מיקי זוהר: חוק החסינות עובר – ביבי תקוע אתכם לעוד 10 שנים.

מכלוף מיקי זוהר: מה תעשו?

מיכל רוזין: לאן נוביל את הבושה?

מיכל רוזין: לאן?

קריאות: - - -

מכלוף מיקי זוהר: בעיניי זו יכולה להיות אחת הקדנציות הקשות ביותר שלכם.

קריאה: זה סיום הדמוקרטיה.

קריאה: כן, אתה צודק, אתה צודק.

קריאה: סיום הדמוקרטיה.

מכלוף מיקי זוהר: בג"צ לא רלבנטי, ביבי פה לעוד 10 שנים.

מכלוף מיקי זוהר: Oh my God.

קריאה: בקיצור – ארודאן.

קריאה: ארודאן יש לנו פה.

מכלוף מיקי זוהר: מה זה ארדואן?

מכלוף מיקי זוהר: דמוקרטיה - - - בוחרים בו, הציבור רוצה אותו.

קריאה: גם את ארדואן בחרו, גם את ארדואן בחרו.

קריאה: לא, אין לתאר.

קריאה: חוסר הבנה של מה זו דמוקרטיה.

קריאה: יצא מהמרצע מהשק.

אוסנת הילה מארק: מיקי, אין לנו פה מהבוקר שום דבר, זה רק מחזור של טענות.

אוסנת הילה מארק: יאללה, נתקדם.

אוסנת הילה מארק: פשוט מחזור של טענות מהבוקר.

מכלוף מיקי זוהר: בואי נהנה מהדיון.

מכלוף מיקי זוהר: בואי נעשה דיון.

קארין אלהרר: אתה רואה את התוכניות כבר לעתיד.

קארין אלהרר: הנה, אמרת במילים שלך לאן אתם רוצים להגיע.

מכלוף מיקי זוהר: אני אומר – אם.

קארין אלהרר: לא, מה זה "אם"?

קארין אלהרר: כולנו מבינים לאן זה הולך.

מיכל רוזין: זה קורה, מה זה "אם"?

קארין אלהרר: זה בדיוק הולך לשם, רק לא ניתן לכם, זה לא יקרה.

מכלוף מיקי זוהר: תנסו לא לתת לנו.

קארין אלהרר: לא, אנחנו ננסה ואני אומרת לך שזה גם יצליח.

מכלוף מיקי זוהר: את חושבת?

מיקי לוי: כן, כי הבושה תכריע את ביבי.

מיקי לוי: הבושה תכריע אותו.

מכלוף מיקי זוהר: הבושה הכריעה אתכם?

מיקי לוי: אנחנו – בושה?

מיקי לוי: עשינו דבר מה?

מכלוף מיקי זוהר: אתם לא עשיתם כלום?

מיקי לוי: לא, אנחנו לא נמצאים בחקירות משטרה.

מיקי לוי: לנו אין תיקי 100, 2000, 3000, 4000 – יו, הו.

מיקי לוי: אנחנו לא צועדים בשמאל ימין בלה"ב.

מכלוף מיקי זוהר: ההתנהלות שלכם התנהלות נקייה לחלוטין?

מכלוף מיקי זוהר: ורגע, מי סידר לו את התיקים, לא אתה וסגלוביץ'?

מכלוף מיקי זוהר: אתה והחברים שלכם, לא סדרתם את התיקים שם?

מכלוף מיקי זוהר: לא עשיתם שם עבודה?

מכלוף מיקי זוהר: לא עשיתם שם עבודה?

מכלוף מיקי זוהר: בוא נדבר, בוא נדבר.

מיקי לוי: אני גאה בזה, גאה בזה.

מיקי לוי: מי שעבר עבירה דינו להישפט.

מכלוף מיקי זוהר: מי סידר את התיקים?

מכלוף מיקי זוהר: מי סידר שם?

מיקי לוי: אני גאה בזה.

מיקי לוי: אם אתה נותן לי את הקרדיט אני גאה בזה.

מכלוף מיקי זוהר: אתה גאה בזה?

מכלוף מיקי זוהר: אל תהיה גאה בזה.

מכלוף מיקי זוהר: אתה איש אכיפה, נכון?

מכלוף מיקי זוהר: מתי האשמתם במשטרה בשוחד נבחר ציבור מבלי שהוא קיבל שקל לכיסו?

מכלוף מיקי זוהר: מתי?

קריאות: - - -

מכלוף מיקי זוהר: מתי האשמתם, תענה לי.

מכלוף מיקי זוהר: מתי האשמתם אדם בשוחד בלי שהוא קיבל שקל לכיסו.

קריאה: אסור לו לקבל כוס קפה אפילו, על מה אתה מדבר?

מכלוף מיקי זוהר: אני אתן את עצמי – בלי שהוא קיבל אפילו כוס קפה.

מכלוף מיקי זוהר: מתי?

מיקי לוי: אם לא היה כלום כי אין כלום שילך להישפט, נראה אותו.

מיקי לוי: שיוכיח את חפותו בבית המשפט.

מכלוף מיקי זוהר: אין לך תשובה.

מכלוף מיקי זוהר: אף פעם לא עשיתם את זה.

מכלוף מיקי זוהר: אף פעם לא עשיתם את זה.

מכלוף מיקי זוהר: עשיתם את זה לכבוד בן אדם אחד, קוראים לו בנימין נתניהו.

מכלוף מיקי זוהר: המצאתם רף חדש.

מכלוף מיקי זוהר: רף חדש לכבוד נתניהו.

מכלוף מיקי זוהר: בושה וחרפה.

קריאות: - - -

מיקי לוי: - - -איסור קבלת מתנות קבוע בחוק.

מיקי לוי: שיילך להוכיח את חפותו בבית משפט.

מכלוף מיקי זוהר: נכון שאתם לא יודעים לנצח אותו בקלפי?

מכלוף מיקי זוהר: אז המצאתם רף חדש.

מכלוף מיקי זוהר: אתה וסגלוביץ' והחברים שלכם שם.

מכלוף מיקי זוהר: ואנחנו ניתן לכם פרס.

מכלוף מיקי זוהר: רק הציבור יקבע, רק הציבור יקבע, לא אתם.

עיסאווי פריג': אתה, לפי איך שהדברים מתנהלים, תיקח נתח גדול מ - - -

קריאות: - - -

מכלוף מיקי זוהר: נתח גדול?

עיסאווי פריג': מהממשלה של ביבי.

מכלוף מיקי זוהר: מה אדוני מציע לי בתור נתח?

מכלוף מיקי זוהר: אדוני יציע לי את הנתח.

מכלוף מיקי זוהר: מה הנתח?

מכלוף מיקי זוהר: חבר הכנסת פריג', אתה ותיק פה.

מכלוף מיקי זוהר: תן רעיון מה יכול להיות מה שנקרא "נתח רציני"?

עיסאווי פריג': אתה תיקח נתח רציני - - -

מכלוף מיקי זוהר: מה?

מכלוף מיקי זוהר: מה?

מכלוף מיקי זוהר: תן דוגמה, תן רעיון.

מכלוף מיקי זוהר: חבר הכנסת טיבי, תן דוגמה, תן רעיון.

אחמד טיבי: חבר הכנסת מיקי – אני קורא אותך לסדר פעם ראשונה.

אחמד טיבי: אתם כולכם שתויים משמפניה ורודה.

מכלוף מיקי זוהר: חבר הכנסת טיבי.

מכלוף מיקי זוהר: אמרתי שפיליבסטר יהיה פה.

עיסאווי פריג': אתה נהנה מההצגה.

מכלוף מיקי זוהר: חבר הכנסת טיבי – אמרתי.

מכלוף מיקי זוהר: אתה, יש לך את הניסיון.

מכלוף מיקי זוהר: אני יכול להסביר לך את הכוונות.

מכלוף מיקי זוהר: יש פה פיליבסטר, למה שאני לא אקח חלק, לפחות, בעניין הזה?

אחמד טיבי: אתה פתחת בפיליבסטר.

אברהם (אבי) ניסנקורן: אני הייתי גם בבוקר וגם עכשיו.

אברהם (אבי) ניסנקורן: - - - פשוט נהנה מזה.

מכלוף מיקי זוהר: אני אגיד לך מה גיליתי – גם באופוזיציה רוצים ללכת הביתה.

מכלוף מיקי זוהר: מסתבר שכולם רוצים לחזור הביתה.

תמר זנדברג: אנחנו פה, יש לנו את כל הלילה.

תמר זנדברג: עד הבוקר נשב.

קריאה: דווקא אף אחד לא ממהר.

קריאה: אני לא רואה לחץ באופוזיציה.

מכלוף מיקי זוהר: אז בוא נחזור לדיון שלנו קודם.

מכלוף מיקי זוהר: חברת הכנסת קארין אלהרר תמשיך בדבריה.

מכלוף מיקי זוהר: עשינו אתנחתא קומית.

קארין אלהרר: הפרעתי למיקי זוהר לטוות את התוכנית שלו שאומרת שכולם קמו נגד נתניהו – היועץ המשפטי לממשלה - - -

קריאות: - - -

אברהם (אבי) ניסנקורן: המשטרה רודפת אחרי ביבי, הפרקליטות והיועץ המשפטי, השופטים, גם חלק מהליכוד.

אברהם (אבי) ניסנקורן: כולם רודפים אחרי ביבי.

מכלוף מיקי זוהר: אתה רוצה לשמוע את התיאוריה שלי?

מכלוף מיקי זוהר: יש לי תיאוריה.

מכלוף מיקי זוהר: יש לי תיאוריה, אני יכול לספר לך אותה.

מכלוף מיקי זוהר: יש לי תיאוריה, אני מוכן לשים עליה את כל מה שיש לי שזה מה שקרה, אחד לאחד.

מכלוף מיקי זוהר: רוצים לשמוע?

קריאות: בטח.

מכלוף מיקי זוהר: בטוחים חברים?

קריאות: כן.

מיכל רוזין: ספר לנו סיפור, ספר גם אגדה.

מיכל רוזין: כן.

מכלוף מיקי זוהר: טוב, התיאוריה שלי היא כזו: זה התחיל באיש שמאל.

קריאות: - - -

מכלוף מיקי זוהר: לא להפריע בזמן הסיפור.

מכלוף מיקי זוהר: כל דבר מתחיל במשהו.

מכלוף מיקי זוהר: זה התחיל באיש שמאל שישב בביתו ערב אחד.

מכלוף מיקי זוהר: אני לא רוצה לנקוב בשמו.

מכלוף מיקי זוהר: אמר: איך אנחנו נפטרים מהביבי הזה עכשיו?

מכלוף מיקי זוהר: לא מצליחים.

מכלוף מיקי זוהר: כל בחירות הוא מנצח.

מכלוף מיקי זוהר: כל בחירות הוא מנצח.

מכלוף מיקי זוהר: מה עושים?

מכלוף מיקי זוהר: איך אנחנו מעיפים אותו מפה?

קריאות: - - -

תמר זנדברג: נגמרה השעת סיפור?

תמר זנדברג: לא רוצים לשמוע.

מכלוף מיקי זוהר: אנשים רוצים לשמוע את הסיפור.

מכלוף מיקי זוהר: את היחידה שהורסת.

מכלוף מיקי זוהר: את היחידה שמפריעה.

מכלוף מיקי זוהר: אל תהיי נודניקית.

קריאות: - - -

מכלוף מיקי זוהר: את נפגעת ממני, חברת הכנסת - - -?

תמר זנדברג: לא, אין מספיק נשים בכנסת בשביל לדבר ככה לנשים, עם כל הכבוד.

מכלוף מיקי זוהר: אז אני אומר ככה – איש השמאל הזה - - -

עיסאווי פריג': עזוב אותי מההצגה הזאת, באמת.

עיסאווי פריג': מה אתה - - -שכל אחד יגיד את דעתו, תפסיק לי עם ההצגות האלה.

קריאות: - - -

יועז הנדל: מיקי, בשם חברי הכנסת החדשים – אנחנו פעם ראשונה בוועדה.

יועז הנדל: ככה זה נראה?

יועז הנדל: זו הדוגמה האישית?

מכלוף מיקי זוהר: ככה.

מכלוף מיקי זוהר: ככה בדיוק.

מכלוף מיקי זוהר: שאלת שאלה מצוינת, יועז, אני מודה לך על השאלה.

מכלוף מיקי זוהר: ככה בדיוק ייראו כל הפיליבסטרים שלכם.

עיסאווי פריג': כי אתם לא רוצים ויכוח ענייני.

מכלוף מיקי זוהר: כל הפיליבסטרים שלכם ייראו ככה.

מכלוף מיקי זוהר: הם ייראו ככה כי בעצם זה מה שיש לכם לעשות פה בכנסת הבאה – פיליבסטרים בדיוק כמו שאני עושה לכם עכשיו, בדיוק כמו שאני עושה לכם עכשיו, לאופוזיציה.

קריאה: בוא תסביר לנו למה אתה מקים ועדה מיוחדת.

מכלוף מיקי זוהר: אני רוצה ללמד אתכם איך עושים פיליבסטרים.

מכלוף מיקי זוהר: עכשיו, אני לא יודע אם שמת לב, באים לי כל שנייה "נו, תסיים, נו, תסיים, נו, תסיים".

מיכל רוזין: כי החבר'ה שלך מתחננים לקיזוזים.

מיכל רוזין: אתה רוצה לראות את הרשימה של התחנונים?

מיכל רוזין: אנחנו גם יודעים לשחק את המשחק הזה.

מיכל רוזין: כל יום שני: "בבקשה, בבקשה, רוצה ללכת הביתה, אין לך ילדים?

מיכל רוזין: את לא רוצה ללכת הביתה?

מיכל רוזין: את לא מתגעגעת לילדים שלך"?

מיכל רוזין: אנחנו גם מכירים את המשחקים האלה.

מכלוף מיקי זוהר: משום מה יש לי תחושה שאני לא אבקש קיזוזים ב-4 השנים הבאות.

מיכל רוזין: אני מאוד מקווה.

מכלוף מיקי זוהר: אני מעריך שזה מה שהולך לקרות אתי.

מכלוף מיקי זוהר: ולכן אני אומר: זה לא ה-issue.

מכלוף מיקי זוהר: ה-issue הוא אחר.

מכלוף מיקי זוהר: אתם רואים עכשיו בדיוק מה שאני עושה פה עכשיו לכם – זה פיליבסטר לאופוזיציה.

מכלוף מיקי זוהר: זה בדיוק מה שאתם תעשו לנו במשך 4 שנים.

פנינה תמנו: זה פיליבסטר ענייני.

קריאות: - - -

תמר זנדברג: למדת מילה, "פיליבסטר".

תמר זנדברג: כל הכבוד.

מכלוף מיקי זוהר: מה לימדו אותי?

מכלוף מיקי זוהר: לימדו אותי שכולם בסופו של דבר מתעייפים באיזשהו שלב.

מיכל רוזין: לא פגשת אותנו בכנסת האחרונה?

מיכל רוזין: מתי התעייפנו?

מכלוף מיקי זוהר: היית מתעייפת אחרי שעתיים, נו באמת.

תמר זנדברג: כן, ממש.

קריאות: - - -

מכלוף מיקי זוהר: מאחר וגם אנחנו בקואליציה לא חוששים מלעבוד קשה, אין לנו בעיה לעשות פיליבסטר, אז גם אני באופן אישי רוצה לקחת חלק.

מכלוף מיקי זוהר: למה שרק אתם תעשו את זה?

מכלוף מיקי זוהר: גם אני יכול לעשות את זה.

קריאות: - - -

מכלוף מיקי זוהר: לכן אני אומר – עדיף לכם, באמת, גם חברי לקואליציה – ליהנות מהרגע, לבלות, לשתות משהו טעים, כי זה ייקח קצת זמן.

מכלוף מיקי זוהר: זו טיבה של אופוזיציה, לעשות פיליבסטר.

מכלוף מיקי זוהר: לכן אני מציע לכם אפילו להשתתף בפיליבסטר – תדברו, תאמרו, תרגישו חלק מן הדיון – זה כל מה שאנחנו צריכים לעשות פה עכשיו.

תמר זנדברג: מה עם זכות הדיבור של חברת הכנסת אלהרר?

מכלוף מיקי זוהר: חברת הכנסת אלהרר, תשלימי את דבריך.

יוליה מלינובסקי: עוד חמש דקות אני עוזבת את כל הקרקס הזה.

קריאה: מה את אומרת?

קריאה: קרקס.

קריאה: החוק הזה זה קרקס.

קריאות: - - -

מיכל רוזין: בואי, בואי, בואי.

מיכל רוזין: מחר את תבואי לבקש ממני לעזור לך במאבקים.

מיכל רוזין: אל תשכחי.

מיכל רוזין: אל תשכחי שמחר תבואי כשתרצי שאני אעזור לך במאבקים, גם מול הממשלה והקואליציה.

קריאות: - - -

מיכל רוזין: ביזוי החוק זה מה שאתם עושים עם החוק במדינת ישראל, חוקי יסוד במדינת ישראל, עם מערכת החוק במדינת ישראל, עם מערכת המשפט במדינת ישראל.

מיכל רוזין: זה מה שאתם עושים, זה לא מה שאנחנו עושים.

פנינה תמנו: יש פה יושב-ראש בוועדה?

פנינה תמנו: אפשר להתקדם בבקשה, לקבל תשובות ענייניות?

מיכל רוזין: אנחנו - - -דמוקרטיה, יוליה.

מיכל רוזין: הדמוקרטיה זו הזכות שלנו להתנגד למהלכים אנטי דמוקרטיים.

מיכל רוזין: זו הזכות שלנו להתנגד למהלכים אנטי דמוקרטיים.

עיסאווי פריג': אלו הפנים של הכנסת שאתה מייצג.

מכלוף מיקי זוהר: לחבריי באופוזיציה אני אומר שהייעוץ המשפטי של הכנסת ידבר רק אחרי שכולם יסיימו לדבר.

מכלוף מיקי זוהר: לכן, כשהאופוזיציה תחליט שהיא סיימה לדבר - - -

קריאה: אנחנו עדיין בהצעה לסדר, נכון?

מכלוף מיקי זוהר: אני רק אומר שאחרי שהאופוזיציה תסיים לדבר הייעוץ המשפטי יאמר את דברו ואז נוכל לעבור להצבעה.

יועז הנדל: אייכלר, אתה ותיק.

יועז הנדל: אולי תגיד לנו מה קורה כאן?

מכלוף מיקי זוהר: כרגע אנחנו בעיצומו של פיליבסטר, לידיעתך.

מכלוף מיקי זוהר: כשהוא יסתיים תוכל לשוב לביתך.

איתן גינזבורג: אנחנו כרגע בעיקר צופים בך מדבר בלי סוף ולא נותן לאחרים לדבר.

אוסנת הילה מארק: שכחת רק שהוא יושב-ראש הוועדה והוא אמור לנהל כאן את הוועדה, אז הוא מנהל אותה כמו שהוא מבין.

מכלוף מיקי זוהר: אני אסביר לך.

מכלוף מיקי זוהר: אני יושב-ראש הוועדה ובכנסת יושבי-ראש ועדה קובעים מתי מדברים והם גם יכולים להתפרץ לדברי חבריהם.

מכלוף מיקי זוהר: הם יכולים גם לקטוע את דברי חבריהם – זה לא מכבד, אבל הם יכולים.

איתן גינזבורג: זה באמת לא מכבד את הוועדה.

מכלוף מיקי זוהר: הם יכולים לדבר כמה שהם רוצים.

מכלוף מיקי זוהר: אני, מבחינתי, מרגיש מאוד נוח עם העיקרון הזה שאני מדבר ואתם שותקים, כרגע.

מכלוף מיקי זוהר: יכול להיות שזה ישתנה תוך כדי דיון.

קארין אלהרר: אפשר לשאול אותך שאלה?

מכלוף מיקי זוהר: רגע, את בזכות דיבור, אני אתן לך להשלים.

מכלוף מיקי זוהר: לכן אני אומר, חברים: תראו, אני אאפשר פה פיליבסטר רק כשהוא יהיה לפי התנאים שלי, לא לפי התנאים שלכם.

מכלוף מיקי זוהר: לכן אני אומר – כל אחד תהיה לו זכות דיבור כנראה ארוכה, רק שלא ייצא לו הרבה לדבר בזכות הדיבור, כנראה.

קריאות: - - -

קארין אלהרר: אני רק רוצה לסיים ולשאול מה הדחיפות להקים ועדה מיוחדת כשעוד לא הוקמה ממשלה ובכלל עוד לא ברור מה כמות השרים הנדרשת.

קארין אלהרר: אתם אפילו עוד לא סיימתם את המשא ומתן הקואליציוני.

קארין אלהרר: אני מבקשת באמת מהיועץ המשפטי לוועדה להבהיר לנו למה בתקופה כזו, אפילו עוד לא חתמו עם מפלגה אחת, עם שותפה אחת – עוד לא ברור מה הולך לקרות, איזו ממשלה הולכת לקום, למה לא לחכות שתקום ממשלה צרה?

קארין אלהרר: ירצו – יעבירו את זה לוועדה של - - - , ועדת חוקה - - -

קריאות: - - -

מכלוף מיקי זוהר: אני הכל עושה בהסכמות עם האופוזיציה.

מכלוף מיקי זוהר: אני עובד בשיטה הזו.

מכלוף מיקי זוהר: אתם רוצים להמשיך?

מכלוף מיקי זוהר: נמשיך.

מכלוף מיקי זוהר: אתם רוצים לעצור?

מכלוף מיקי זוהר: נעצור.

מכלוף מיקי זוהר: אז בואו נמשיך.

אברהם (אבי) ניסנקורן: - - -

קריאות: - - -

מכלוף מיקי זוהר: תכף, כשכולם יסיימו הוא יענה לך.

קארין אלהרר: רק מחאה על זה שבמשך חצי שעה לא נתת לי להשלים ברצף שלושה משפטים.

מכלוף מיקי זוהר: אני חייב לומר ולהסתייג שלעניות דעתי מעולם לא קיבלת זכות דיבור כזו ארוכה כמו שקיבלת היום.

קארין אלהרר: תגיד לי, אתה רציני?

מכלוף מיקי זוהר: חצי שעה זכות דיבור היית.

מיכל רוזין: על זה נאמר: אין לתאר.

קריאות: - - -

אלון שוסטר: אני פעם ראשונה פה ואני לא מאמין מה קורה.

מכלוף מיקי זוהר: מה שעשיתי פה עכשיו – שיקפתי לך את מה שאתה הולך לעשות במשך 4 שנים בקואליציה.

מכלוף מיקי זוהר: אם אתה ח"כ ענייני, אני אפרגן לך, אבל יש לי תחושה שאתם, באופוזיציה, לא הולכים להיות כל כך ענייניים ב-4 השנים הקרובות.

אלון שוסטר: אבל מה זה משרת אותך?

מכלוף מיקי זוהר: אני אגיד לך בארבע עיניים אחר כך, אם תרצה.

תמר זנדברג: כמה דברים.

תמר זנדברג: קודם כל, כנראה באווירה המבודחת פה יש כמה שלא שמו לב שאתה, אדוני היושב-ראש, הוצאת את המרצע מן השק למה המטרה פה.

תמר זנדברג: אני רוצה להזכיר שהרבה מהדיונים שמתקיימים כאן בחוקים האלה הם מה שנקרא – לפרוטוקול, כי את הפרוטוקול של פה, בג"צ שאתם כל כך נבהלים ממנו גם קורא.

תמר זנדברג: ובג"צ, מה שיקרה בדיון בחוקים האלה, הוא יקרא שהמטרה שלך היא לנטרל את בג"צ ולהשאיר את ראש הממשלה בשלטון עוד 10 שנים.

תמר זנדברג: דבריך.

תמר זנדברג: ציטוט: מה תעשו אם יסתבר לכם שאין בג"צ?

תמר זנדברג: מה תעשו אם יסתבר לכם שביבי בשלטון עוד 10 שנים?

תמר זנדברג: איך אתה מתכוון להביא את זה – לבטל את הבחירות?

אוסנת הילה מארק: פשוט יצביעו כל פעם מחדש לבנימין נתניהו.

אוסנת הילה מארק: מה לא הבנת?

אוסנת הילה מארק: הצלחנו לעשות את זה גם בקדנציה הזאת, אפילו שכולכם התגייסתם.

אוסנת הילה מארק: לא עבד לכם.

קריאות: - - -

קריאה: רגע, זה לא הנאום של הצוהריים?

מיכל רוזין: היא בזכות דיבור ואת מפריעה לה.

תמר זנדברג: חברי הכנסת החדשים – אני אגיד את אותם דברים בבוקר, בצוהריים, בערב, בלילה ולפנות בוקר.

יצחק פינדרוס: ובכל דיון הכל נושא את אותם הדברים, ולא משנה על מה הדיון.

תמר זנדברג: אתה לא עברת פריימריז כדי להיות פה אבל - - -

קריאות: - - -

פנינה תמנו: המנדט הוא אותו מנדט והמקום שלך והמקום שלנו הוא אותו הדבר, וכדאי שתביני מה זו דמוקרטיה, גברת, כי אתה מבינה אפס בדמוקרטיה, אפס.

קריאות: - - -

מכלוף מיקי זוהר: אני רוצה לסיפור על אותו איש שמאל - - -

עיסאווי פריג': די כבר.

יועז הנדל: מי זה האיש שמאל הזה?

מכלוף מיקי זוהר: אני לא יכול לחשוף את שמו.

יועז הנדל: זה זה שהצביע בעד ההתנתקות?

יועז הנדל: זה ששחרר מחבלים בשליט?

מכלוף מיקי זוהר: הוא לא בכנסת הזה חבר.

מכלוף מיקי זוהר: אני עוזר לך?

מכלוף מיקי זוהר: אז אותו איש שמאל - - -

עיסאווי פריג': די כבר.

מכלוף מיקי זוהר: לא להפריע לי, אני אתחיל לקרוא לסדר.

מכלוף מיקי זוהר: אני הפרעתי לך כשאתה דיברת?

עיסאווי פריג': אתה עושה מהוועדה זילות כזו.

עיסאווי פריג': אתה עושה זילות.

מכלוף מיקי זוהר: ומה אתם עושים ממנה?

מכלוף מיקי זוהר: עושים ממנה גאווה גדולה.

מכלוף מיקי זוהר: אתה עושה ממנה ועדה גדולה כרגע?

עיסאווי פריג': - - -

תמר זנדברג: - - -

אוסנת הילה מארק: מישהו מנהל כאן בכלל דיון ענייני?

אוסנת הילה מארק: מה אתה מדבר שטויות?

עיסאווי פריג': זה המסר שאתה רוצה להעביר - - -

מכלוף מיקי זוהר: סליחה, אדוני, אדוני.

עיסאווי פריג': תעשה סדר כבר ונקיים דיון ענייני.

מכלוף מיקי זוהר: סליחה רגע, סליחה.

מכלוף מיקי זוהר: אני יכול לדבר פה?

מכלוף מיקי זוהר: מותר לי לדבר כיושב-ראש הוועדה?

עיסאווי פריג': בבקשה.

עיסאווי פריג': דבר לעניין, אבל.

מיכל רוזין: אבל חברת הכנסת זנדברג בזכות דיבור.

מיכל רוזין: את לא בזכות דיבור?

מכלוף מיקי זוהר: אין מה לעשות, רק ככה זה ייגמר.

תמר זנדברג: אפשר להמשיך את זכות הדיבור שלי, בבקשה?

קארין אלהרר: גם אצלי זה היה בהמשכים.

מכלוף מיקי זוהר: אם אני אסיים את מה שיש לי לומר – אז כן.

מיכל רוזין: אבל למה?

מיכל רוזין: היא בזכות דיבור.

מיכל רוזין: נתת לה.

מיכל רוזין: אתה יושב-ראש הוועדה, נתת לה את זכות הדיבור, תשמור על זכות הדיבור שלה.

מיכל רוזין: זה חלק מהתפקיד שלך כיושב-ראש הוועדה, לשמור על זכות דיבור שאתה נותן בעצמך.

מכלוף מיקי זוהר: סליחה, סליחה.

מכלוף מיקי זוהר: מותר לי להעיר הערות ביניים.

מיכל רוזין: כן, אבל לא לספר סיפור.

מיכל רוזין: זו לא הערה.

מכלוף מיקי זוהר: זה סיפור ארוך.

מיכל רוזין: אז זו לא הערה.

מכלוף מיקי זוהר: זו הערה ארוכה.

מיכל רוזין: אין דבר כזה בלשון העברית, "הערה ארוכה".

מכלוף מיקי זוהר: אז מה שאני רוצה לומר לכם חברים זה שמאחר ואין לנו הסכמות עם האופוזיציה והשיח פה יכול לקחת כמה שעות - -

מיכל רוזין: אבל תמר זנדברג בזכות דיבור.

מכלוף מיקי זוהר: - - אז אני רוצה לספר לכם את הסיפור.

מכלוף מיקי זוהר: אז אותו איש שמאל - - -

אוסנת הילה מארק: בשעה כזו, לדעתי היו צריכים להביא לנו קצת יותר סוכר.

קריאות: - - -

מאיר כהן: סוף סוף שומעים אותך רגוע.

מאיר כהן: חשבתי שאת רק - - -.

מאיר כהן: תמשיכי ככה.

קריאות: - - -

אוסאמה סעדי: זה הכל נרשם בפרוטוקול, אדוני היושב-ראש, ואתה באמת עושה דברים שלא ייעשו.

אוסאמה סעדי: חוכא ואטלולא אתה עושה מהוועדה, וזה הכל ישתקף בפרוטוקול, ואני מזכיר לך - - -

מכלוף מיקי זוהר: ומה שאתם עושים זה לעניין?

אוסאמה סעדי: עוד לא דיברנו.

מכלוף מיקי זוהר: מה אתם מדברים?

עיסאווי פריג': אתה לא עושה דיון ענייני.

מכלוף מיקי זוהר: ומה אתם עושים?

מכלוף מיקי זוהר: עושים פיליבסטר.

מכלוף מיקי זוהר: אז מה?

מכלוף מיקי זוהר: אז מה?

מכלוף מיקי זוהר: אין לכם טיפת כבוד, טיפת כבוד לעובדי הכנסת שצריכים לשבת פה עד הבוקר בשבילכם כדי שאתם תוכלו לעשות את ההצגה שלכם.

קריאות: - - -

פנינה תמנו: - - - -לכם אין כבוד.

פנינה תמנו: בשביל ג'ובים, בשביל כסאות.

מכלוף מיקי זוהר: אתם רוצים לעשות פה הצגות, אז אני אעשה בשבילכם את ההצגות.

קריאות: - - -

עיסאווי פריג': - - -

מכלוף מיקי זוהר: אתם מדברים אתי ובאים אלי בטענות על הצגות?

מכלוף מיקי זוהר: אתם עושים הצגות.

איתן גינזבורג: אתה הבמאי, התסריטאי והמפיק של ההצגה הזו.

מכלוף מיקי זוהר: טוב, תמר, אני אספר לך את הסיפור אחר כך.

תמר זנדברג: תודה.

תמר זנדברג: ולכן, יש לי איזה חשש כיוון שאתה, בדבריך – אמנם בבדיחות הדעת אבל יש משהו כזה בפרוטוקולים שלפרוטוקול אין ניואנסים, לא שומעים את הטון, רק קוראים את הדברים.

תמר זנדברג: והדברים שנאמרו כאן עד עכשיו הם דברים מאוד מאוד ברורים.

תמר זנדברג: הם מבהירים למה כל הדבר הזה, למה מכנסים בשעה 23:00 בלילה ועדה מסדרת.

תמר זנדברג: דיברנו בבוקר, למי שאומר שאני חוזרת על דבריי, אני אחזור שוב – דיברנו בבוקר על זה שממשלת מעבר משנה פה חוק יסוד.

תמר זנדברג: עכשיו רואים שיש תהליך שבחטא יסודו, הוא ממשיך אחר כך עם חטאים מצטברים עוד ועוד.

אוסנת הילה מארק: טענות ממוחזרות.

מאיר כהן: סליחה.

מאיר כהן: סליחה.

מאיר כהן: אני מבקש.

מאיר כהן: מיקי, תקשיב.

מאיר כהן: מה שאתה עשית עכשיו – אני קצת יותר ותיק ממך בכנסת.

מאיר כהן: מה שעשית עכשיו, אתה טובל ושרץ בידך.

מאיר כהן: אני מדבר ברצינות, ותקשיב לי ואל תפריע לי.

מכלוף מיקי זוהר: אני אענה לך.

מאיר כהן: תענה לי, אבל אל תפריע.

תמר זנדברג: סליחה, מאיר, עם כל הכבוד – אתה הפסקת אותי בשביל זה?

תמר זנדברג: בחייאת.

מאיר כהן: אתה עשית צחוק מוועדה.

מאיר כהן: אני מודיע לך שאם אתה תמשיך לנהוג כך כל חברי האופוזיציה – נלך ליושב-ראש הכנסת, אנחנו נחרים ועדות שלך שאתה מנהל.

מאיר כהן: זה לא לכבודה של הכנסת, זה מביש.

מאיר כהן: אז או שעכשיו, אחרי זכות הדיבור אתה אומר מה ההצעה שלך ועושים דיון רציני וגומרים עם זה, או שאני מודיע לך שאנחנו נחרים כל ועדה שאתה תעמוד בראשה.

מאיר כהן: דע לך שנעשה את זה.

מכלוף מיקי זוהר: טוב.

מכלוף מיקי זוהר: בסדר.

מכלוף מיקי זוהר: כי לא נתתי לכם את ההצגה שאתם רוצים לעשות?

מכלוף מיקי זוהר: זה קשה.

מכלוף מיקי זוהר: פגעתי לכם בהצעה?

מאיר כהן: לא התכוונו - - - אני מתרה בך פעם אחרונה.

קריאות: - - -

מאיר כהן: האופוזיציה לא תבוא לשום דיון - - -

מכלוף מיקי זוהר: אתם לא שולטים בכלל באופוזיציה.

מאיר כהן: אנחנו נודיע ליושב-ראש הכנסת.

מאיר כהן: אתה לא מכבד את הוועדה הזו.

מכלוף מיקי זוהר: תודיעו לו, אין בעיה.

קריאה: אז הם לא יבואו.

מכלוף מיקי זוהר: אני מקווה שאני ארדם הלילה לאור היום.

מאיר כהן: סליחה.

מאיר כהן: פעם אחרונה שאתה עושה את זה.

מאיר כהן: תזכור.

מכלוף מיקי זוהר: מאיר, שמענו את האיום שלך.

מכלוף מיקי זוהר: באמת, הוא נלקח ברצינות רבה.

מאיר כהן: זה לא איום.

מאיר כהן: יש פה איום על כבודה של הכנסת.

מכלוף מיקי זוהר: מי שפוגע בכבודה של הכנסת זה אתם, לא אני.

מכלוף מיקי זוהר: זה אני

מיכל רוזין: אנחנו משתמשים בכלים הדמוקרטים הפרלמנטרים - - -

עיסאווי פריג': זה אתה.

עיסאווי פריג': אתה.

עיסאווי פריג': אתה פוגע בכל דבר - - -

מכלוף מיקי זוהר: אתם משאירים פה עובדי כנסת עד אור הבוקר בשביל לדאוג לפיליבסטרים שלכם.

מכלוף מיקי זוהר: אתם, לא אני.

מכלוף מיקי זוהר: אני רוצה לסיים את הדיון ולהצביע.

מכלוף מיקי זוהר: אתם רוצים לעשות פה פיליבסטר.

מכלוף מיקי זוהר: אז אם אתם רוצים לעשות פיליבסטר בתנאים שלכם – לא בבית ספרי.

מכלוף מיקי זוהר: ולכו ליושב-ראש, ולכו גם לראש הממשלה.

תמר זנדברג: אני רוצה לסיים את דברי.

מכלוף מיקי זוהר: את תסיימי.

מכלוף מיקי זוהר: רק רגע, אני צריך לענות למאיר.

תמר זנדברג: לא, אני אסיים את דבריי.

תמר זנדברג: אני קודם כל אתחיל את דבריי ואני אסיים את דבריי, מהקואליציה ומהאופוזיציה.

תמר זנדברג: מה שאני אומרת זה דברים ענייניים, עם כל הכבוד.

מכלוף מיקי זוהר: בטח שאת תסיימי.

מכלוף מיקי זוהר: אני אתעקש שתסיימי.

תמר זנדברג: אתם כינסתם את הוועדה הזו בשעה 22:30 בלילה.

תמר זנדברג: אז אם יש לכם התנצלות לעובדי הכנסת - - -.

תמר זנדברג: אפשר לבוא מחר בבוקר.

תמר זנדברג: אף אחד לא אמר שבשעה 22:20 בלילה מקיימים ועדה.

תמר זנדברג: הדמוקרטיה אם היא עובדת גם בלילה, אז היא עובדת גם בלילה.

קריאות: - - -

תמר זנדברג: אל תתני לי ציונים.

תמר זנדברג: לא, אל תתני לי ציונים.

מיכל רוזין: כל אחד שינהל את עצמו.

תמר זנדברג: כל אחד נותן ציונים לחברו.

מכלוף מיקי זוהר: אז עכשיו סיימנו את הקטע של הפיליבסטר ונעבור לעניינים רציניים?

מיכל רוזין: אם אתה כל כך מרחם על עובדי הכנסת תקבע למחר בבוקר.

מיכל רוזין: לא חייבים להביא את זה הלילה, אפשר ללכת הביתה, כולם, עכשיו.

מיכל רוזין: אל תפיל את זה על האופוזיציה.

מיכל רוזין: אפשר לקבוע למחר בבוקר.

מיכל רוזין: לא חייבים את ההצבעה הזאת היום בלילה במליאה.

מיכל רוזין: יש מליאה גם מחר ב-16:00.

מיכל רוזין: זה הכל הצגות של הקואליציה ואז אתה מנסה להפיל את זה עלינו.

מכלוף מיקי זוהר: סיימת?

מכלוף מיקי זוהר: את מפריע לי לדבר.

מיכל רוזין: אתה כל הזמן מדבר, רק לא אומר שום דבר.

מכלוף מיקי זוהר: נכון.

מכלוף מיקי זוהר: כמו שאתם לא אומרים שום דבר.

מיכל רוזין: ממש.

מיכל רוזין: אם היית מקשיב היית שומע.

פנינה תמנו: אי אי אי.

פנינה תמנו: מייסדי המדינה הזו מתהפכים בקבר.

מכלוף מיקי זוהר: חבר הכנסת כהן, העברת אלי איזושהי התרעה, או איזשהו עניין.

מכלוף מיקי זוהר: אני לא חייב לעבוד לפי החוקים שלכם.

מאיר כהן: אנחנו לא ביקשנו.

מאיר כהן: ביקשנו אותך לעשות ישיבה רצינית, מכובדת.

מאיר כהן: לא באו לעשות פיליבסטר, אתה יודע את זה.

מאיר כהן: אתה רוצה לעשות הצגה בפני כמה חבר'ה של המפלגה או החברים שלך – לא על חשבוננו, ואני אומר לך עוד פעם: אל תחשוב שאם אתה באופוזיציה אתה תגיד - - -

מכלוף מיקי זוהר: חבר הכנסת מאיר כהן, אני קורא אותך לסדר פעם ראשונה.

מכלוף מיקי זוהר: אני קורא אותך לסדר פעם ראשונה, אל תפריע לי.

אברהם (אבי) ניסנקורן: שנייה, שנייה, מותר להתערב רגע?

מאיר כהן: אתה יודע, פחדנים קוראים לסדר כאשר - - -

מכלוף מיקי זוהר: עכשיו אני רוצה לסיים את דבריי, כי היתה פה אווירה מעניינת.

מכלוף מיקי זוהר: עכשיו בואו נחליף קצת אווירה, בסדר?

מכלוף מיקי זוהר: אני מאוד מכבד את האופוזיציה - -

קריאה: ממש.

מכלוף מיקי זוהר: - - אבל כל עוד היא תכבד אותי, והיא תכבד את הדיונים שאני מקיים.

מיכל רוזין: אנחנו יושבים פה בגלל שמכבדים.

מיכל רוזין: רוצים לקיים דיון - - -

מכלוף מיקי זוהר: רגע, רגע.

מכלוף מיקי זוהר: אני אדבר עכשיו ואנשים יקשיבו.

מכלוף מיקי זוהר: מי שיפריע לי גם ייקרא וגם ייצא החוצה.

מכלוף מיקי זוהר: אני היום דיברתי עם מרכז האופוזיציה, עם אבי ניסנקורן, הוא יכול להעיד על זה, ודיברנו על איך הדיונים ייראו.

מכלוף מיקי זוהר: אמרנו שהדיון הראשון יהיה דיון ארוך, יהיה דיון מעמיק, ובדיון השני אמרנו שאנחנו נעשה את זה בצורה סבירה, הגיונית, ובצורה מקובלת.

מכלוף מיקי זוהר: מה שקרה פה, לפי כמות נרשמים של דוברים ולפי מה שאומרים חברות האופוזיציה, שכנראה לא מתואמות אתכם כל כך – אתם רוצים לעשות פה פיליבסטר.

מכלוף מיקי זוהר: אל"ף, זה בניגוד למה שאני סיכמתי - - -

קריאה: מי התכוון לעשות את זה?

קארין אלהרר: ממה הבנת את זה, אבל?

מכלוף מיקי זוהר: אז אני אומר לכם את העובדות.

מכלוף מיקי זוהר: אני לא מדבר על תיאוריות.

מכלוף מיקי זוהר: זה בניגוד למה שאני סיכמתי, ואם אתם חושבים לעשות דברים בניגוד למה שאני סיכמתי, אני לא משחק בכללים שלכם.

מכלוף מיקי זוהר: אז פיליבסטר אתם לא תעשו.

מכלוף מיקי זוהר: אני אעשה לכם פיליבסטר.

מכלוף מיקי זוהר: אם אתם לא רוצים שאני אעשה לכם פה פיליבסטר תשחקו לפי הכללים שסיכמנו: כל אחד רוצה להגיד מספר מילים כנגד החוק?

מכלוף מיקי זוהר: זו זכותו, הוא יאמר, נעבור להצבעה ונלך, נחזור למליאה.

מכלוף מיקי זוהר: אם אתם רוצים לעשות פה פיליבסטר – זה לא יהיה בתנאים שלכם.

מאיר כהן: מי אמר לך - - - מי אמר לך?

מכלוף מיקי זוהר: זה הכל.

מכלוף מיקי זוהר: אלא אם כן היינו מסכמים מראש שלא מסכמים על כלום.

מכלוף מיקי זוהר: היינו אומרים שהדיון השני הוא פתוח לכל דבר, וכל אחד עושה מה שהוא רוצה.

מכלוף מיקי זוהר: אז הייתי משחק לפי הכללים האלה, הייתי יושב פה ונותן לכל אחד לדבר 20 דקות.

מכלוף מיקי זוהר: אבל היה סיכום, ואני עומד בסיכומים שלי.

מכלוף מיקי זוהר: או שקובעים שמסיימים את הסאגה הזו, או שנמשיך בדרך הזו.

מכלוף מיקי זוהר: אין לי בעיה, גם עם זה אני יודע לחיות.

מכלוף מיקי זוהר: זה הכל.

מכלוף מיקי זוהר: וזה לגיטימי וזה מקובל.

סתיו שפיר: סליחה, מיקי, עם כל הכבוד, יש לנו את הזכות להילחם על הדמוקרטיה.

סתיו שפיר: הכל בסדר, תירגע, זה הכללים של הכנסת.

מכלוף מיקי זוהר: את יכולה להילחם בהתאם לסיכומים.

מכלוף מיקי זוהר: יש פה גם נוהג בכנסת ויש פה גם כללים, ואם מסכמים משהו – תעמדו בו.

קריאות: - - -

מכלוף מיקי זוהר: אל תשברו את הסיכומים שלכם בתוך עצמכם.

מכלוף מיקי זוהר: עם כל הכבוד.

מכלוף מיקי זוהר: זה הכל.

קריאות: - - -

אברהם (אבי) ניסנקורן: שנייה, שנייה.

אברהם (אבי) ניסנקורן: מכיוון שהזכירו אותי אז אני יכול לדבר בשם עצמי.

אברהם (אבי) ניסנקורן: אני חושב שהדיון הזה קצת יצא מכיוון של מכובדות, ואת זה אני מקבל.

אברהם (אבי) ניסנקורן: אני לא חושב שצריך לעבור פה לפסים אישיים משום צד, ואני חושב שצריך לעבור את זה לדיון ענייני.

אברהם (אבי) ניסנקורן: אנחנו לא פה סתם בשביל פיליבסטר.

מכלוף מיקי זוהר: מסתבר שכן.

אברהם (אבי) ניסנקורן: אז לא, בוא נעבור לפסים ענייניים.

אברהם (אבי) ניסנקורן: כל מי שביקש לדבר צריך לדבר, להשלים את המילים שלו ובאמת לא לקטוע אותו באמצע.

אברהם (אבי) ניסנקורן: הקטע הזה שמי שחושב שהוא צועק אז זה שווה משהו?

אברהם (אבי) ניסנקורן: אז באמת, קודם כל שתמר זנדברג תסיים, כל מי שרוצה – שידבר, ונעבור להצבעה.

מכלוף מיקי זוהר: אז מאחר ומרכז האופוזיציה אמר את דברו אני מבקש ממי שמייצג פה סיעות להגיד שהוא מקבל את עמדת מרכז האופוזיציה.

אברהם (אבי) ניסנקורן: גם לא צריך להגיד, זאת בקשת הבהרה.

מכלוף מיקי זוהר: את מקבלת את זה, חברת הכנסת זנדברג?

תמר זנדברג: אני כבר 20 דקות מנסה להוציא משפט מאוד מאוד מאוד ענייני מהפה.

תמר זנדברג: אני - - - באופן בלתי פוסק פעם אחרי פעם אחרי פעם.

תמר זנדברג: בסך הכל מה שביקשתי - - -

דוד אמסלם: אני יכול להגיד משהו, היושב-ראש?

תמר זנדברג: רוצה להגיד משהו, רוצה לחלק מדליות – מה?

תמר זנדברג: כולה ביקשתי - - -

קריאות: - - -

מיכל רוזין: לא נותנים לה לדבר, - - - זכות הדיבור שלה.

מיכל רוזין: אי אפשר שזה יבוא רק מצד אחד.

מיכל רוזין: רוצים סדר?

מיכל רוזין: שהוא ישמור על סדר, גם כשהיא מדברת.

קריאות: - - -

אברהם (אבי) ניסנקורן: בואו נמשיך.

אוסנת הילה מארק: אבל אולי תגביל - - -

קריאות: - - -

תמר זנדברג: אני רוצה לבקש מהיועץ המשפטי - - -

מכלוף מיקי זוהר: הוא יענה.

קריאה: אל תפריע לה.

קריאות: - - -

דוד אמסלם: את לא במרצ עכשיו.

דוד אמסלם: דברי.

דוד אמסלם: יש לך זכות דיבור, דברי.

תמר זנדברג: אני במרצ כל הזמן.

דוד אמסלם: אז אוקיי, דברי וזהו.

דוד אמסלם: זו לא ישיבה ראשונה שמנהלים פה, אבי.

תמר זנדברג: מה אתה אומר.

אברהם (אבי) ניסנקורן: בסדר, אבל למה כל אחד צריך להגיב?

תמר זנדברג: קודם כל – דודי אמסלם, ברוך הבא לדיון.

תמר זנדברג: אנחנו יושבים פה כבר בערך 55 דקות, ושומעים את חברך, שככל הנראה, חלק ממה שרציתי להגיד שנראה פה זו הצעת חוק להגדיל את מספר השרים בקואליציה.

תמר זנדברג: לי יש איזו תחושה- ומיקי זוהר קצת אישש, קצת רמז על זה – שככל שה - - -ואולי זה יככב כתיק 6,000 – זה יהיה התיק מי נכנס לראש הממשלה ומבטיח לבוא לכאן וכמה שיותר להצליף בחברי האופוזיציה ולדבר על השמאל והתקשורת, איזה שר ואיזה תפקיד הוא יקבל מבין השרים שאנחנו עכשיו מרחיבים את הממשלה.

תמר זנדברג: אז אני רוצה לבקש מהיועץ המשפטי ככה: בבוקר ביקשנו חוות דעת על שינוי חוק יסוד בממשלת מעבר.

תמר זנדברג: עכשיו בואו נראה, חטא אחד שמתחילים בו, כמה זה גורר אחריו, כי עכשיו זה לא רק ממשלה שמשנה חוק יסוד, עכשיו זה גם – אין עדיין ועדות בכנסת, עוד לא הוקמה שום ועדה.

תמר זנדברג: מה דחוף בשעה 22:20 בלילה, ב-22:12 דקות יוצא מייל שב-22:20 מתכנסת ועדה.

תמר זנדברג: יושב-ראש הוועדה נוזף בחברי האופוזיציה שמחזיקים את עובדי הכנסת שמקבלים שעות נוספות על השעות האלה - - -

מכלוף מיקי זוהר: הם לא מקבלים.

תמר זנדברג: למה?

תמר זנדברג: מה דחוף?

מכלוף מיקי זוהר: הם לא מקבלים.

מכלוף מיקי זוהר: הם לא מקבלים שעות נוספות.

פנינה תמנו: אז תעשה את זה מחר.

פנינה תמנו: תעביר את זה למחר.

תמר זנדברג: - - - להקים ועדה מיוחדת.

קריאות: - - -

מכלוף מיקי זוהר: הדיון הזה יכול היה לקחת בדיוק שעה, ואתם תכננתם לעשות אותו 6 שעות.

פנינה תמנו: למה הוא צריך להיות ב-22:00 בלילה?

פנינה תמנו: תעשה אותו מחר בבוקר.

מכלוף מיקי זוהר: בשביל לפגוע בעובדי הכנסת, לא בי.

מכלוף מיקי זוהר: אני ישן פה.

מכלוף מיקי זוהר: ואגב, אני אפילו לא לוקח מלון, אני ישן בחדר שלי.

מכלוף מיקי זוהר: הכל בסדר.

קריאות: - - -

מכלוף מיקי זוהר: אני לא לחוץ.

מכלוף מיקי זוהר: אני לא לחוץ בית, אבל אתם רוצים לפגוע בעובדי הכנסת, לתת להם פה לסבול כדי שתוכלו לקבל את שעתכם היפה.

מכלוף מיקי זוהר: יש גבול גם לפופוליזם.

מיכל רוזין: זה פופוליזם.

מיכל רוזין: זה פופוליזם, מה שאתה עושה.

מיכל רוזין: תקבע למחר בבוקר ותביא אחר הצהריים.

מכלוף מיקי זוהר: הזכות הבסיסית והיחידה שלכם היא הרבה יותר מעבר לזה.

מכלוף מיקי זוהר: אבל גם יש לכם איזו זכות בסיסית לפחות לקיים הסכמים.

קארין אלהרר: מה הבעיה לקיים את זה מחר בבוקר?

תמר זנדברג: היחיד פה שלא סתם את הפה וקשקש שטויות, עם כל הכבוד – זה אתה.

מכלוף מיקי זוהר: זה ממש קשה לך, הה?

מכלוף מיקי זוהר: את רוצה שאני אחזור לסיפור על איש השמאל?

תמר זנדברג: תחזור לסיפור, אתה לא מפחיד אותי.

מכלוף מיקי זוהר: אז תשלימי את דבריך, כי הוא סיפור ארוך.

מכלוף מיקי זוהר: תשלימי את דבריך.

תמר זנדברג: הנה, לדודי אמסלם יש סיפורים, למיקי זוהר, באה עליזה בראשי.

מכלוף מיקי זוהר: טוב, אז עכשיו אני אמשיך.

מכלוף מיקי זוהר: עליזה בראשי מבחינתה לא הבינה את האסטרטגיה.

מכלוף מיקי זוהר: עכשיו היא התחילה להבין אותה.

מכלוף מיקי זוהר: אני לא אתן לכם לעשות פה פיליבסטר.

קריאות: - - -

אברהם (אבי) ניסנקורן: אני יכול לבקש, אני יכול לבקש, תמר - - -

קריאות: - - -

אברהם (אבי) ניסנקורן: אני מבקש – זה נראה לי יותר מכובד ויותר ענייני, ותתאפק ושאחרים יתאפקו, שכל אחד מהדוברים, לא משנה מי, יגיד מה שהוא רוצה להגיד ונמשיך הלאה.

מכלוף מיקי זוהר: אני לא אאפשר פה פיליבסטר.

מכלוף מיקי זוהר: הבנתם?

אברהם (אבי) ניסנקורן: אבל תאפשר לדבר, קודם כל.

קריאה: אבל איזה פיליבסטר?

קריאה: אתה היחיד שעושה - - -

פנינה תמנו: אתה מבזה את הכנסת, מיקי, אתה יוצר פה בלאגן מכוון.

מכלוף מיקי זוהר: אני מוכן שכל חבר כנסת ידבר כמו שצריך במשך 3 עד 4 דקות ויגיד את דבריו, אבל כל חבר כנסת שידבר פה במשך 20 דקות או רבע שעה?

מכלוף מיקי זוהר: זה לא יקרה.

תמר זנדברג: לא דיברתי 20 דקות.

מכלוף מיקי זוהר: אני הסתכלתי על כמה זמן את מדברת.

מכלוף מיקי זוהר: את כבר חצית מזמן את ה 8-7 דקות, מזמן.

מכלוף מיקי זוהר: ואת עדיין לא סיימת ויש לך עוד מה להגיד.

מכלוף מיקי זוהר: אז עם כל הכבוד, או שאתם רוצים לדבר עניינית - - -

יועז הנדל: מיקי, השעה 23:20, תגיד מה אתה רוצה.

מכלוף מיקי זוהר: שכל חבר כנסת ידבר בין 3 ל-4 דקות, יאמר את דברו ונעבור להצבעה.

מכלוף מיקי זוהר: זה מקובל עליכם?

תמר זנדברג: אנחנו מתחילת הדיון מנסים לעשות את זה.

מכלוף מיקי זוהר: יאללה, בבקשה.

תמר זנדברג: לכן אני אומרת:

תמר זנדברג: כאשר מראש ממשלת מעבר היא זו שרוצה לשנות חוק יסוד ובשביל זה מקימים ועדה – יש פה שרשרת אירועים שהיא כולה לא תקינה, היא כולה – אין לה שום הצדקה.

תמר זנדברג: יושב כאן יועץ משפטי מתחילת הדיון.

תמר זנדברג: אם הפרוטוקול הזה נראה לך דבר שהכנסת סביר שתעשה, אז רק כאשר מתחילים חטא הוא ממשיך אחריו אלף שגיאות ואלף דברים.

תמר זנדברג: לא ככה צריכה להיראות חקיקה של הכנסת.

תמר זנדברג: לא זו הוועדה הראשונה שצריכה לקום.

תמר זנדברג: במקום להקים ועדת חוץ וביטחון לדון בהסכם עם החמאס ששמענו עליו בטלוויזיה, במקום להקים ועדת כספים לדון במענקים למפעלים בדרום – מה מקימים?

תמר זנדברג: ועדה מיוחדת שתרחיב את מספר - - -

אוסנת הילה מארק: יש ועדת חוץ וביטחון ויש ועדת כספים.

קריאות: - - -

מכלוף מיקי זוהר: יש לך עוד הרבה מה לומר?

תמר זנדברג: זה המשפט האחרון שלי שאני לא מצליחה להגיד.

תמר זנדברג: צאי החוצה, תדברי בטלפון, אז אפשר לדבר פה קצת בוועדה הזו.

אוסנת הילה מארק: - - -

תמר זנדברג: - - -תסתמי את הפה.

אוסנת הילה מארק: אני לא רוצה לסתום את הפה.

מיכל רוזין: מיקי, אולי תשתלט על חברי המפלגה שלך, שמנבלים פה את הפה באופן קבוע?

מכלוף מיקי זוהר: מי עוד רוצה לומר משהו לפני שאנחנו עוברים להצבעה?

מכלוף מיקי זוהר: יוראי מוותר.

פנינה תמנו: אני רוצה לומר משהו.

פנינה תמנו: תודה רבה באמת, שאפשר לדבר פה.

פנינה תמנו: ראשית, יש לי משהו עקרונית לומר לפני שאני מתייחסת לגופו של הדיון והנושא.

פנינה תמנו: האמת, אני יושבת פה ואני מתביישת.

מכלוף מיקי זוהר: גם אני.

פנינה תמנו: אתה אחראי לזה.

פנינה תמנו: אתה היושב-ראש.

פנינה תמנו: אתה קיבלת את הסמכות לנהל פה את הוועדה ומה שקרה פה - - - מזל שילדים במדינת ישראל ישנים.

מכלוף מיקי זוהר: לא נוח לכם - - -

אברהם (אבי) ניסנקורן: מיקי, אמרת - - -

מכלוף מיקי זוהר: היא לא תתקוף אותי ואני אשתוק.

מכלוף מיקי זוהר: מי שיתקוף אותי אני אענה לו כי יש לי מה להגיד.

פנינה תמנו: מיקי, זו כנסת ישראל.

פנינה תמנו: נשלחנו לכאן ויש לנו זכות גדולה, ואם ככה נראה דיון בכנסת ישראל, אני מצטרפת לכל מילה של מאיר כהן.

מכלוף מיקי זוהר: נכון.

מכלוף מיקי זוהר: ומה חשבת שאני אתן לך פרס על הפיליבסטר שאת רוצה לעשות?

מכלוף מיקי זוהר: חשבת שאני אתן לך פרס?

מכלוף מיקי זוהר: לא בבית ספרי.

תמר זנדברג: איזה פיליבסטר?

פנינה תמנו: בושה.

פנינה תמנו: מייסדי המדינה הזו מתהפכים בקבר.

מכלוף מיקי זוהר: לא תתנשאי עלי.

פנינה תמנו: לא מתנשאת, אבל הייתי מצפה ממך שתפתח את הדיון פה - - - זה לא עסק פרטי.

מכלוף מיקי זוהר: תסתכלי במראה איך אתם מתנהגים.

מכלוף מיקי זוהר: סליחה, אני לא עובד אצלך, אני לא עובד אצלך.

פנינה תמנו: אתה לא עובד אצלי, אבל אני יושבת בכנסת ישראל ואני אגן על המדינה הזו ועל הכבוד של הכנסת - -

מכלוף מיקי זוהר: גם אני אגן עליה.

מכלוף מיקי זוהר: זה בסדר גמור.

מכלוף מיקי זוהר: כל הכבוד.

מכלוף מיקי זוהר: המשאית של המדליות בדרך.

פנינה תמנו: - - ואני חושב שראוי שאתה תהווה דוגמה לחדשים - - - כל שנייה.

פנינה תמנו: עכשיו אני רוצה להתייחס לגופו של עניין.

פנינה תמנו: מה שנעשה פה זה הקמת ועדת מחטף שמעבר לכך שאין סמכות לממשלת המעבר לתקן חוק יסוד אתם גם פוגעים בכנסת בכך שאתם לוקחים את תפקידה של ועדה שיש לה את המומחיות לדון בחוקי יסוד.

פנינה תמנו: הדיון שאמור להיות בחוק הזה זה רק בוועדת החוקה.

פנינה תמנו: לא יכול להיות מצב שהנה, פתאום מקימים ועדה מיוחדת, ואני מצטרפת לשאלה של קארין אלהרר ואני רוצה לשמוע את חוות הדעת המלומדת של היועץ המשפטי כי אנחנו מבינים שיש פה תקדים.

פנינה תמנו: ואי אפשר כל פעם לגלגל אותנו אחורה לפני 4 שנים כששינו את החוק הזה בהוראת שעה.

פנינה תמנו: בסופו של דבר יש לא מעט פסיקות שיצאו מבית המשפט, ויש גם חוות דעת שמדברות על כך שזה צריך להיות באיפוק ובמשורה.

פנינה תמנו: לכן, לא יכול להיות שתהיה פה עריצות של מי שמבינים שהם כנראה הולכים להקים את השלטון ולנסות איך שהוא לפזר פה עשן.

פנינה תמנו: ואנחנו כאן לא כי משעמם לנו ולא כי בא לנו לעשות פיליבסטר.

פנינה תמנו: כי בעינינו מה שמבזה ביותר זו העבודה בעיניים שאתם עושים לציבור.

פנינה תמנו: לא יכול להיות - - -אתה יודע מה?

פנינה תמנו: קודם לא סתם צחקתי ואמרתי שאולי אתם צריכים גם שר המזגן.

פנינה תמנו: מה זה הדבר הזה?

פנינה תמנו: חוק כל כך חשוב.

פנינה תמנו: אין במדינת ישראל חוקה.

פנינה תמנו: חוק יסוד.

פנינה תמנו: ואני הייתי רוצה לשמוע באופן מאוד מנומק, באופן מאוד מנומק – למה אנחנו צריכים להקים ועדה.

אוסנת הילה מארק: אוקיי, הבנו.

פנינה תמנו: אל תתפרצי.

קריאות: - - -

מכלוף מיקי זוהר: באת פה לתת ציונים לכולם?

מכלוף מיקי זוהר: הכל בסדר.

מכלוף מיקי זוהר: אנחנו יודעים לעבוד.

פנינה תמנו: זה לא בסדר.

מכלוף מיקי זוהר: יש עוד מישהו שרוצה לומר משהו לפני שאנחנו עוברים להצבעה?

מכלוף מיקי זוהר: חבר הכנסת יועז הנדל.

יועז הנדל: קודם כל אני חושב שהדרישה לנהל דיון בכובד ראש זה לא רק נראות אלא גם חלק מתקנון הכנסת.

יועז הנדל: 109(א), אם מקיימים דיון זמני מהסוג הזה הוא צריך להתנהל בצורה אחרת.

מכלוף מיקי זוהר: נכון.

יועז הנדל: וזה לא הדיון שהיה לנו כאן.

מכלוף מיקי זוהר: נכון.

מכלוף מיקי זוהר: לא באשמתי, אגב.

יועז הנדל: עזוב, אנחנו לא במשחק האשמות.

יועז הנדל: דבר שני, אני מתקשה להבין את הרקע האידיאולוגי של הדבר הזה.

יועז הנדל: דיברת על איש שמאל, סיפור של איש שמאל – אני מתקשה להבין איפה האידיאולוגיה של איש ימין שמסתובב כאן.

יועז הנדל: מה אתם רוצים להשיג?

יועז הנדל: מה זה אומר?

יועז הנדל: ולמה לעשות תקדים?

יועז הנדל: כשמשנים הצעת חוק ישנו הצעת חוק מחר.

יועז הנדל: היום זה במקרה הממשלה שאתה חושב שהיא טובה, מחר זו תהיה ממשלה שאתה חושב שהיא לא טובה, וכולנו באותה סירה.

יועז הנדל: כשאתה מחורר אותה כולנו ביחד נטבע.

יועז הנדל: זה משהו שצריך לעשות אותו בכובד ראש.

יועז הנדל: לא נראה לי שמה שקורה כאן זה דיון רציני.

יועז הנדל: אני אמנם חבר כנסת צעיר, אבל ככה זה לא צריך להתנהל.

מכלוף מיקי זוהר: אש אני אענה לך.

מכלוף מיקי זוהר: אני ממש שמח על הדברים, אני גם מכבד אותם.

מכלוף מיקי זוהר: תכף אני אומר את דבריי.

יועז הנדל: אני מכבד אותך אבל אתה מנהל כאן

יועז הנדל: דיון רציני על שינוי חוק יסוד - - -

מכלוף מיקי זוהר: סליחה, לא.

מכלוף מיקי זוהר: אתה טועה.

יועז הנדל: אתה מנהל דיון לא רציני.

מכלוף מיקי זוהר: לא, לא.

מכלוף מיקי זוהר: אני מנהל דיון – אני רוצה להסביר לך על מה הדיון, רק כדי שלא תטעה.

מכלוף מיקי זוהר: הדיון הזה הוא על הקמת ועדה.

מכלוף מיקי זוהר: עכשיו תקשיב, אם היית רואה אותי מנהל את הדיון כמו שהוא נוהל כאן היום, על החוק בעצמו, הייתי יכול לקבל את כל הביקורת שהוצגה פה, גם של חבר הכנסת מאיר כהן.

מכלוף מיקי זוהר: אבל כשאני מנהל פה דיון על הקמת ועדה ואנשים פה באים לדבר אתי על דברים שלא קשורים בכלל להקמת הוועדה אז אני מבין מה עושים פה, ואני לא אתן לכם את הפרס הזה.

מכלוף מיקי זוהר: תבואו לדיון מחר בשעה 11:00 בבוקר, תביעו את עמדתכם.

מכלוף מיקי זוהר: אם אחד לא יוכל להביע את עמדתו ולא יהיה דיון פורה ורציני, אני אגיד לכם שהטענות שלכם מוצדקות.

מכלוף מיקי זוהר: אבל בדיון על הקמת הוועדה מדברים אתי פה על מהות החוק, כאילו עכשיו מסבירים לי איך הדמוקרטיה צריכה לפעול?

יועז הנדל: עכשיו אפשר לדבר?

יועז הנדל: אם אתה צועק אני לא מבין את זה טוב יותר.

מכלוף מיקי זוהר: לא, הסברתי לך, בצורה תקיפה.

יועז הנדל: אתה יכול לדבר בנחת, כנראה נבין.

יועז הנדל: גם הדיון על הקמת ועדה זה דיון לא רציני, ככה זה לא צריך להיראות.

מכלוף מיקי זוהר: זה לא באשמתי.

יועז הנדל: נו, באמת, אתה היושב-ראש.

יועז הנדל: בצבא יש אחראי אחד.

יועז הנדל: בכל מחלקה יש מפקד מחלקה אחד שהוא אחראי על הכל.

יועז הנדל: אם יש ממשלה שיש בה סיאוב, אחראי רק ראש הממשלה.

יועז הנדל: אם יש בני דודים עם שחיתות – אחראי מי שנמצא באמצע, ששולח את בני דודים.

יועז הנדל: תמיד יש אחד אחראי.

יועז הנדל: אי אפשר להוריד אחריות.

יועז הנדל: אתה יושב-ראש הוועדה הזו.

יועז הנדל: הדיון הזה צריך להתנהל ברצינות.

מכלוף מיקי זוהר: אני חייב לומר לך שאני כל כך שלם עם ניהול הדיון כמו שהוא נוהל שחבל על הזמן.

יועז הנדל: אז אני לא שלם.

מכלוף מיקי זוהר: בגלל זה אתה באופוזיציה ואני בקואליציה.

יועז הנדל: יכול להיות, אבל אתה יודע – הפוליטיקה היא מטוטלת, והיום, הזלזול שלך בוועדה שאמורה לדון בחוק יסוד - - -

מכלוף מיקי זוהר: לא, לא, היא לא אמורה לדון בחוק יסוד.

מכלוף מיקי זוהר: עוד פעם אתה טועה.

מכלוף מיקי זוהר: היא לא דנה בחוק יסוד, היא דנה בהקמת ועדה.

יועז הנדל: בהקמת ועדה שתדון בחוק יסוד.

מכלוף מיקי זוהר: זה משהו אחר.

מכלוף מיקי זוהר: אני, דרך אגב, יושב כאן כבר בערך שעה וחצי-שעה ועשר דקות, ולא שמעתי טיעון אחד ענייני לגבי הקמת הוועדה חוץ מחבר הכנסת מיקי לוי – הוא היחיד.

מכלוף מיקי זוהר: כל השאר לה העלו שום טענה עניינית.

מכלוף מיקי זוהר: הכל היה דברי סרק.

מכלוף מיקי זוהר: היחיד שטען טענות ענייניות על הקמת הוועדה היה חבר הכנסת מיקי לוי שהסביר למה אי אפשר להקים את הוועדה.

מכלוף מיקי זוהר: גם אתה, אפילו, חבר הכנסת הנדל, לא הסברת למה אי אפשר להקים את הוועדה.

קריאות: - - -

מיכל רוזין: איזה מזל שאתה נותן ציונים.

יועז הנדל: אז אני אומר לך בתור חבר כנסת חדש – סעיף 109(א) קובע שהקמת ועדה כזו, גם דיון על הקמת ועדה צריך להתנהל בכובד ראש.

יועז הנדל: זה לא מה שקרה כאן, לא מה שהתרחש כאן, וכך זה לא צריך להיראות.

יועז הנדל: לכן, בעיניי, צריך לסגור את הדיון הזה.

יועז הנדל: אתה רוצה לנהל אותו בהזדמנות אחרת, אחרי שתעשה הכנה רצינית וננהל אותו ברצינות?

יועז הנדל: זה בסדר גמור.

יועז הנדל: ככה זה לא צריך להיראות.

מכלוף מיקי זוהר: תודה רבה.

מכלוף מיקי זוהר: יש מישהו שרוצה לטעון טענה עניינית לגבי למה אי אפשר להקים את הוועדה?

מכלוף מיקי זוהר: נלך לפי הסדר.

מכלוף מיקי זוהר: חבר הכנסת מיכאל ביטון.

מיכאל ביטון: יש פה מצב ביניים שהכנסת נמצאת בו, שבו יש מושג שנקרא "ועדה מסדרת", שאמורה בהסכמות לשבץ את כל חברי הכנסת בוועדות השונות ולהביא את ההצעה המוסכמת של הוועדות השונות אל המליאה ולאשר את הקמת הוועדות החוקיות של הכנסת.

מכלוף מיקי זוהר: מודה לך על הטענות הענייניות.

מיכאל ביטון: עכשיו, גם במליאה כרגע בהצבעה שהצבענו, זו קריאה ראשונה לתקן חוק, אבל המליאה לא עסקה בפרוצדורה שבה יקומו ועדות.

מיכאל ביטון: אם יש ועדה שעל פי חוק תפקידה לדון בחוקים ולאשר אותם להצעה למליאה להצבעה – שזו הסמכות שלה בחוק, כמו ועדת החוקה, חוקה ומשפט, כמו ועד הכנסת הרשמית, לא הזמנית, אפילו ועדת הכנסת פה היא זמנית כדי שיהיה לנו יושב-ראש למליאה.

מיכאל ביטון: לכן, התהליך הסדור שצריך לקרות זה שהוועדה המסדרת בהסכמה, או לא בהסכמה – תמנה את כל הוועדות, תביא אותן למליאה, והמליאה יכולה שם כבר להטיל על ועדה מוועדות הכנסת לדון בחוק יסוד.

מיכאל ביטון: אבל פה אתה לא יכול לעשות קיצור דרך.

מכלוף מיקי זוהר: תודה רבה.

מכלוף מיקי זוהר: חבר הכנסת אוסאמה סעדי.

אוסאמה סעדי: אדוני היושב-ראש, אני חושב שהוועדה המסדרת תפקידה להכין את הקרקע ולהגיע להסכמות בעניין הקמת הוועדות הקבועות וגם הוועדות המיוחדות.

אוסאמה סעדי: בשביל תקופת הביניים הזאת ועל מנת שתקום ממשלה שתנהל את העניינים וקואליציה, אז התקנון מדבר על שתי ועדות זמניות: ועדת החוץ והביטחון וועדת הכספים.

אוסאמה סעדי: כך באמת הדברים הם נכונים וצודקים, כי אי אפשר להשאיר את העניינים בלי ועדת חוץ וביטחון – לצרכי ביטחון, אם יש דברים דחופים, וועדת כספים אם צריך עניינים שקשורים לכלכלת המדינה.

אוסאמה סעדי: לא דיברו על ועדות אחרות כי טבעי הדבר שרק שתי ועדות אלה והוועדה המסדרת יעשו את הדברים, ינהלו את הכנסת בתקופת הביניים הזו ועד שתורכב הממשלה, והחוק קבע 28 ימים ועוד 14 יום שיסתיימו עוד 8 ימים, ואמרת – דרך המלך?

אוסאמה סעדי: דרך המלך, אדוני היושב-ראש היא שהממשלה תקום, תביא את ההסכמים הקואליציוניים, תציג אותם בפני הממשלה, ואם צריך אחרי זה להרחיב, להוסיף כמה שרים, אז אפשר לעשות את זה.

אוסאמה סעדי: אבל אי אפשר לשים את העגלה לפני הסוס, או הסוס לפני העגלה.

אוסאמה סעדי: אי אפשר.

אוסאמה סעדי: זה החוק, זו דרך המלך.

אוסאמה סעדי: ולכן – ודיברתי עם חברתי, חברת הכנסת מיכל רוזין, שהיה צריך להקים ועדה זמנית שנקראת – ועדת חוקה זמנית.

מיכל רוזין: נכון.

אוסאמה סעדי: אם צריך דברים כאלה, שוועדת החוקה תבוא.

מיקי לוי: אין דבר כזה.

מיקי לוי: על פי התקנון.

צבי האוזר: - - -

מכלוף מיקי זוהר: סוף סוף טיעונים ענייניים.

מיכל רוזין: אז סוף סוף נתת לטעון.

מיכל רוזין: לא נתת.

מיכל רוזין: פשוט לא נתת לטעון.

מכלוף מיקי זוהר: אני רואה שבסוף הצלחתי להשפיע עליכם.

אוסאמה סעדי: לא.

אוסאמה סעדי: אתה כל הזמן דיברת - - -

מיכל רוזין: אתה בזבזת שעה וחצי.

אוסאמה סעדי: אתה בזבזת שעה.

אוסאמה סעדי: יכולנו לדבר כל אחד - - -

מכלוף מיקי זוהר: אני שמעתי היטב, אחרי שחבר הכנסת מיקי לוי סיים לדבר שמעתי היטב לאיפה הדיון הזה הולך.

מיכל רוזין: בזבזת שעה וחצי של דיוני סרק שכל אחד מאתנו היה מדבר מאוד ענייני.

מכלוף מיקי זוהר: לא, לא.

מכלוף מיקי זוהר: לא אני בזבזתי.

מיכל רוזין: חד משמעית.

מכלוף מיקי זוהר: אתם בזבזתם.

מיכל רוזין: תצפה בשידור.

אוסאמה סעדי: אני חושב שכל העניין הזה של הוועדה הזאתי הוא עניין לא חוקתי וגם לא לפי התקנון.

אוסאמה סעדי: ולכן, אנחנו תמיד מזהירים – אתם אומרים לנו "בג"צ, בג"צ" אז הלכנו כמה פעמים, אנחנו מנסים לא בכל דבר לרוץ לבג"צ, אבל אם אתם תעקמו את הדברים ואם תהיו דורסניים אז אין לנו ברירה, כמו שעשינו בחוק דירה שלישית.

אוסאמה סעדי: אתה מקשיב?

אוסאמה סעדי: אני מזכיר לך, מיקי, וגם ליושב-ראש הקואליציה דוד אמסלם, כשאנחנו באנו ואמרנו לכם בחוק מיסוי דירה שלישית שגם אותו הבאתם בשעה 02:00 לפנות בוקר, אמרנו לכם – תחכו עד הבוקר, נקרא את החוק, נבוא מוכנים, נטען עניינית.

אוסאמה סעדי: לא, אמרתם שחייבים להישאר עד הבוקר ולאשר את זה.

אוסאמה סעדי: עשיתם את זה בדרך לא דרך ובג"צ פסל לכם את כל החוק הזה שהיה ספינת הדגל של משרד האוצר.

מיקי לוי: את ההליך, את ההליך.

מכלוף מיקי זוהר: אני רוצה להזכיר עוד פעם שאנחנו מדברים על דיון להקמת ועדה, וזה לא דיון למהות החוק.

סתיו שפיר: בסדר.

סתיו שפיר: יכול הייעוץ המשפטי להסביר מה הסמכות שמתוקפה מקימים את הוועדה הזו?

מכלוף מיקי זוהר: אחרי שכולם יסיימו לטעון את הטענות.

סתיו שפיר: אבל יהיו לנו שאלות, אולי, אחרי שידבר היועץ המשפטי.

סתיו שפיר: ככה מתבצע הדיון.

מכלוף מיקי זוהר: יכול להיות.

מכלוף מיקי זוהר: עשיתי כמה דיונים בחיי, חברת הכנסת שפיר.

מכלוף מיקי זוהר: את יודעת את זה.

מכלוף מיקי זוהר: היית אפילו חלק מהם.

מכלוף מיקי זוהר: את רוצה זכות דיבור?

סתיו שפיר: אני אשמח.

מכלוף מיקי זוהר: אז תמתיני לתורך.

מכלוף מיקי זוהר: חבר הכנסת גינזבורג, בבקשה.

איתן גינזבורג: תודה, אדוני.

איתן גינזבורג: ועדה מיוחדת נועדה למקרים מיוחדים, למקרים מאוד מאוד חריגים.

איתן גינזבורג: הסיפור שקורה כאן עכשיו, להקים ועדה מיוחדת לתיקון חוק יסוד, שזה אירוע במשטר פרלמנטרי – זה תיקון לחוקה שלנו, החוקה הלא כתובה, החוקה שבנויה מאותם חוקי יסוד שירכיבו אותה, זה לא עוד תיקון קונייקטוראלי להקמת ממשלה.

איתן גינזבורג: זה אירוע.

איתן גינזבורג: להקים ועדה מיוחדת לבקשתה של ממשלת מעבר שכבר אין לה את האמון של הכנסת הזו, כי הממשלה לא נבחרה על ידי הכנסת הזו, אז שתתכבד הממשלה הזו, שתסיים את ימיה, שתורכב ממשלה חדשה עם הרוב שיש לקואליציה ושיביאו תיקון חקיקה בצורה מסודרת בוועדת החוקה, חוק ומשפט אחרי שהקימו את ועדות הכנסת.

איתן גינזבורג: תנו לכנסת לעבוד כמו שהיא אמורה לעבוד, לפי כללים ולפי תקנון ולפי נוהג, ואל תקחו סעיף שקיים בתקנון הכנסת ובאיזו שהיא אקרובטיקה בלתי נורמלית תעשו פלסתר מתקנון הכנסת, ותעשו ועדה מיוחדת לתיקון חוק יסוד שיאפשר לכם להקים ממשלה רחבה, מנופחת – זה כבר עניין אידיאולוגי, שכל אחד יהיה עם המצפון של עצמו.

איתן גינזבורג: אבל בכללים של הכנסת, בכללים שיש לנו כאן – אנחנו רומסים אותם.

איתן גינזבורג: גם הדיון הזה, אדוני היושב-ראש, גם בכוח שיש לך – אתה מנהל את הישיבה - - -

מכלוף מיקי זוהר: כשזה דיון ענייני יהיה שיח ענייני.

מכלוף מיקי זוהר: כשיהיה דיון לא ענייני יהיה שיח לא ענייני.

פנינה תמנו: תן לו לדבר.

איתן גינזבורג: אני מדבר על דברים לא ענייניים?

מכלוף מיקי זוהר: הטחת בי האשמות - - -

איתן גינזבורג: אז למה אתה מפריע לי?

איתן גינזבורג: אני לא מטיח בך האשמות.

איתן גינזבורג: כיושב-ראש הוועדה צריכה להיות לך סופר סבלנות לשמוע דעות גם שלא מוצאות חן בעיניך - -

מכלוף מיקי זוהר: אני שומע אותן בקשב רב.

איתן גינזבורג: - - וגם כשאומרים דברים שהם חריגים בעיניך.

איתן גינזבורג: תן לאנשים להגיד את דעתם מבלי להתערב ולומר כל דעה שיש לך בראש.

מכלוף מיקי זוהר: אני רוצה לספר לך שאתה הדובר ה-13.

איתן גינזבורג: אז מה?

מכלוף מיקי זוהר: אז כולם מדברים, זה בסדר.

איתן גינזבורג: אבל זה אומר שאתה לא חייב להפריע עם כל מילה שעוברת לך בראש.

מכלוף מיקי זוהר: אתה תתרגל גם לזה בהמשך.

איתן גינזבורג: לא חייבים.

איתן גינזבורג: אפשר לשנות את זה, אתה יודע.

דוד אמסלם: אם אני התרגלתי גם אתה תתרגל.

מכלוף מיקי זוהר: והוא בכלל לא נותן לאף אחד להפריע.

איתן גינזבורג: בכל מקרה אני בדעה שהכנסת צריכה קודם כל להקים את ועדותיה הקבועות.

איתן גינזבורג: שתתחיל לתפקד.

איתן גינזבורג: הכנסת לא מתפקדת.

איתן גינזבורג: שהכנסת תתחיל לתפקד, שתתפקד על פי התקנון הקבוע, ואז כל חוק יבוא לוועדה הנכונה והראויה ויתקיימו הדיונים הרציניים, לא ב-22:30 בלילה ולא באישון לילה, בשעות הרגילות.

אוסנת הילה מארק: הכנסת עובדת 24/7.

קארין אלהרר: אז תפסיקו להתלונן.

אוסנת הילה מארק: מי מתלונן?

איתן גינזבורג: את מפריעה לי.

מכלוף מיקי זוהר: - - -

איתן גינזבורג: אז תגן עלי.

קריאות: - - -

קארין אלהרר: עלי לא הגנת.

מכלוף מיקי זוהר: את רוצה עוד פעם זכות דיבור?

קארין אלהרר: לא.

קארין אלהרר: אבל תבין – זה לא היה ראוי.

מכלוף מיקי זוהר: אני יודע.

מכלוף מיקי זוהר: מה שעשיתם בכלל לא ראוי.

קריאות: - - -

איתן גינזבורג: אז אני מבקש – אתם מדברים על כך שהכנסת צריכה להיות חזקה, ואתם מדברים על משילות, ואתם מדברים על כך שהכוח צריך לחזור לכנסת.

איתן גינזבורג: אז תנו לכנסת לעבוד, תנו לכנסת לפעול, תקימו את ועדותיה הקבועות, תמנו את חבריה על פי מה שוועדת ההסכמות תחליט, ואז החוק החשוב הזה, חוק יסוד: הממשלה, יגיע לדיון בוועדת החוקה, חוק ומשפט – שזו הוועדה שנועדה לדון בחוקי יסוד במדינה דמוקרטית ומשטר פרלמנטרי.

סתיו שפיר: קודם כל, עד לרגע זה של הדיון – ואנחנו כבר כמעט שעתיים לתוכו – לא הובהר לנו מתוקף איזו סמכות הדיון הזה מתנהל ולמה צריך להקים ועדה מיוחדת דווקא עכשיו.

סתיו שפיר: שעתיים לדיון ולא הובהר לנו על ידי הייעוץ המשפטי מה הסמכות שלקחתם לעצמכם להקים ועדה.

מכלוף מיקי זוהר: יובהר גם יובהר.

מכלוף מיקי זוהר: תסיימו לדבר – הוא יובהר.

מכלוף מיקי זוהר: מה, הוא צריך לענות לכל אחד לגופו?

מכלוף מיקי זוהר: הוא יענה לכולם בבת אחת.

סתיו שפיר: קודם כל, עניין צדדי שהתייחסת אליו וצריך להבהיר אותו:

סתיו שפיר: פיליבסטר הוא אחת מזכויותיה של הכנסת - - -

מכלוף מיקי זוהר: גם לנו יש דרך להתגונן מזה.

סתיו שפיר: אני עדיין מדברת.

סתיו שפיר: אני אסיים לדבר – תגיב.

סתיו שפיר: הכל בסדר.

סתיו שפיר: תקשיב לאנשים שנמצאים כאן.

מכלוף מיקי זוהר: אני מקשיב.

סתיו שפיר: תחסוך לכולם זמן יקר.

סתיו שפיר: אחד משיאני הפיליבסטר בכנסת אי פעם היה חבר הכנסת והשר לשעבר מיקי איתן, ממפלגתך.

סתיו שפיר: זו אחת מזכויותיו ומחובותיה של הכנסת, בטח במצבים כשצריכים להתנגד לחקיקה בעייתית שמביאה הממשלה - - -

מכלוף מיקי זוהר: אני מיקי זוהר, לא מיקי איתן, דרך אגב.

סתיו שפיר: נכון.

סתיו שפיר: דיברתי על שר בממשלה, שר מצוין שהיה בממשלה.

מכלוף מיקי זוהר: אז אני מיקי זוהר, לא מיקי איתן.

סתיו שפיר: לא דיברתי עליך.

מכלוף מיקי זוהר: אני מניח.

סתיו שפיר: ציינתי את העובדה הזו.

סתיו שפיר: אז שלא תרגיל פה את חברי הכנסת, בטח לא החדשים, לחשוב שפיליבסטר זה דבר בעייתי.

מכלוף מיקי זוהר: לא, לא.

מכלוף מיקי זוהר: אני לא מרגיל אותם.

מכלוף מיקי זוהר: אני רק מכין אותם לקראת מה הם הולכים.

מכלוף מיקי זוהר: שיידעו, שיידעו.

מכלוף מיקי זוהר: שיידעו לקראת מה הם הולכים, לאיפה אתם תובילו אותם, חברי הכנסת הוותיקים בעלי הניסיון.

אברהם (אבי) ניסנקורן: זה בלתי אפשרי.

אברהם (אבי) ניסנקורן: זה פשוט בלתי אפשרי.

מיכל רוזין: סיכמתם, והוא ממשיך לנהוג כהרגלו.

סתיו שפיר: ולעניין החוק הזה – כדי לקיים דיון רציני הוא צריך להתחיל בזה שהייעוץ המשפטי יענה לחברי הכנסת ואחרי שנשמע את הייעוץ המשפטי אנחנו צריכים לקיים דיון על האם התשובה הזו מספקת אותנו בשביל להקים את הוועדה הזו.

סתיו שפיר: עד לרגע זה לא הסברתם לו מדוע צריך להרחיב את מספר השרים, מה הצורך הלאומי בהגדלת מספר השרים - -

מכלוף מיקי זוהר: זה לא הדיון היום.

מכלוף מיקי זוהר: זה הדיון מחר.

סתיו שפיר: - - מה העלות של הגדלת מספר השרים.

סתיו שפיר: בתקופה כזו שבה בתי החולים בישראל קורסים, ואז צריך להעביר תקציבים יקרים לבתי החולים, לשירותי הבריאות - - -

מכלוף מיקי זוהר: נו, אתה מבין?

מכלוף מיקי זוהר: אתה בא אלי בטענות, אבי?

מכלוף מיקי זוהר: היא לא מדברת - - -

סתיו שפיר: אתם מתעסקים בהגדלת מספר השרים?

מכלוף מיקי זוהר: בואי נדבר על זה מחר.

מכלוף מיקי זוהר: תבואי לדיון, נדבר על החוק.

מכלוף מיקי זוהר: דברי עכשיו על הקמת הוועדה – זה הנושא שיש לפנינו: הקמת ועדה.

מכלוף מיקי זוהר: תגידי למה זה לא תקין, למה זה לא טוב להקים את הוועדה הזו.

מכלוף מיקי זוהר: נשמע בכיף.

מכלוף מיקי זוהר: אבל להגיד לי עכשיו על המהות החוק?

מכלוף מיקי זוהר: בואי מחר לדיון ותדברי על מהות החוק.

סתיו שפיר: אפשר עכשיו להמשיך?

מכלוף מיקי זוהר: בטח.

סתיו שפיר: אפשר להמשיך בלי שתעצור בכל שנייה?

מכלוף מיקי זוהר: נשתדל.

סתיו שפיר: הסבלנות לא מצליחה להכיל את העניין הזה?

מכלוף מיקי זוהר: מכיל, מכיל.

סתיו שפיר: קצת איפוק.

סתיו שפיר: אני מבקשת דבר כזה: קודם כל שהייעוץ המשפטי, אני מבקשת מכם לפני שממשיכים את הדיון, שהייעוץ המשפטי יסביר לנו למה בכלל התכנסנו כאן, ואיך אפשר לקיים את הדיון הזה על הקמת ועדה מיוחדת בזמן ממשלת מעבר, כשאין באמת פעילות סדירה של הכנסת ואין עדיין ממשלה.

סתיו שפיר: ואני מבקשת ממך, היושב-ראש, להסביר לנו מה הדחיפות ומה הצורך המיידי בעניין הזה.

מכלוף מיקי זוהר: אוקיי, אוקיי.

מכלוף מיקי זוהר: את משתפרת, את משתפרת.

סתיו שפיר: אני לא מבקשת ציונים ממך.

סתיו שפיר: תירגע עם ההתנשאות הזו.

סתיו שפיר: גם חטא היוהרה יש לו מחיר בכנסת.

סתיו שפיר: ראינו את זה כבר על חלק מהפוליטיקאים, אתה תראה את זה גם בהמשך.

מכלוף מיקי זוהר: סיימת?

סתיו שפיר: אפשר לקבל את הייעוץ המשפטי?

מכלוף מיקי זוהר: אחרי שכולם יסיימו לדבר.

מכלוף מיקי זוהר: יש עוד מישהו שרוצה לומר משהו?

מכלוף מיקי זוהר: אז כולם סיימו לדבר.

מכלוף מיקי זוהר: אחרי שהייעוץ המשפטי יסביר אני עובר להצבעה.

סתיו שפיר: לא, יכול להיות שיהיה לנו עוד מה לשאול.

סתיו שפיר: ככה זה עובד בדיונים.

מכלוף מיקי זוהר: אני קובע את סדרי הדיון, לא את.

סתיו שפיר: ככה זה עובד בדיונים.

פנינה תמנו: ואם יהיה משהו שהוא לא ברור?

מכלוף מיקי זוהר: אני קובע את סדרי הדיון, אז לא להתערב.

קארין אלהרר: אה, יופי.

קארין אלהרר: אז למה הדיון?

סתיו שפיר: אז למה לקיים אותו?

מכלוף מיקי זוהר: אדוני, היועץ המשפטי, נא להסביר להם.

מכלוף מיקי זוהר: שמעת את כל השאלות.

מכלוף מיקי זוהר: עלו פה הרבה מאוד טענות, הרבה גם חזרו על עצמן - -

דן מרזוק: הטענה העיקרית שנטענה על ידי - - -

מכלוף מיקי זוהר: - - אבל נשמח שתסביר וגם תסביר למה מבחינה משפטית - - -

קארין אלהרר: לא, אבל לו אתה צריך לתת לדבר.

מכלוף מיקי זוהר: הוא ידבר בלי אפילו הגה ממני.

קארין אלהרר: אבל אתה קוטע אותו, גם.

מכלוף מיקי זוהר: אני רוצה להסביר לו מה לענות, מה זאת אומרת?

קארין אלהרר: הוא יודע, הוא שמע.

מיכל רוזין: אולי תכתיב לו את התשובה?

קריאה: תסביר לו מה לענות.

קריאה: הוא שמע את הדברים.

קריאה: תגיד לו איזה סעיף בתקנון.

מכלוף מיקי זוהר: לא, לא.

מכלוף מיקי זוהר: חברים, כדי למנוע את אותו דיון המשך שאתם רוצים לעשות אחרי ההסברים של היועץ המשפטי - - -

קארין אלהרר: אם יהיה צורך נקיים דיון המשך.

מכלוף מיקי זוהר: זה שיקולי, לא שיקולך.

מכלוף מיקי זוהר: אז אני מבקש מהיועץ המשפטי שיסביר את הכל ויקיף את הכל כדי שנשתדל שלא יישארו עוד שאלות.

דן מרזוק: אני אשתדל.

דן מרזוק: הטענה העיקרית שנשמעה על ידי מרבית חברי הכנסת היתה בדבר הסמכות של הקמת הוועדה המיוחדת על ידי הוועדה המסדרת.

דן מרזוק: הנושא הזה לא עולה בכנסת בפעם הראשונה.

דן מרזוק: הוועדה המסדרת מוסמכת בהתאם לחוק הכנסת לעסוק בשני עניינים: בסדרי הבית ובדיוני הכנסת, ולכן, על פי חוות דעת שניתנה על ידי הייעוץ המשפטי לכנסת לא ניתן להביא לוועדה המסדרת הצעות חוק מהסוג שמונח לפניכם.

דן מרזוק: לכן, הפתרון היחיד בהתאם לתקנון הכנסת הוא הקמה של ועדה מיוחדת.

דן מרזוק: הוועדה המסדרת, הוועדה הזו, לא מוסמכת להקים ועדות מיוחדות.

דן מרזוק: הגוף שמוסמך להקים ועדה מיוחדת בכנסת הוא מליאת הכנסת, על פי המלצה של ועדת הכנסת, והוועדה המסדרת לצורך העניין – היא נכנסת באותן נעליים של ועדת הכנסת בתקופה הזו.

דן מרזוק: ולכן, ככל שהוועדה הזו תחליט שהיא ממליצה על הקמה של ועדה מיוחדת הרי שההמלצה הזו תובא לאישור מליאת הכנסת, וכידוע – מליאת הכנסת חברים בה חברים שהם לא סוג של כנסת מעבר או ממשלת מעבר, מה שנאמר במסגרת הדיון.

דן מרזוק: ולכן ההקמה עצמה תהיה בידי מליאת הכנסת.

דן מרזוק: המתווה הזה הוא לא מתווה תקדימי.

דן מרזוק: הוא מתווה שכבר יושם בתחילת הכנסת הקודמת, והוא גם מתווה שעבר את כל המשוכות המשפטיות, לרבות עתירה לבג"צ.

דן מרזוק: לכן אנחנו, כייעוץ משפטי - -

קריאה: - - הוראת שעה.

מכלוף מיקי זוהר: לא להפריע.

דן מרזוק: - -אנחנו כייעוץ משפטי לא רואים מניעה גם בקונסטלציה הזו שלא מדובר בהוראת שעה לפעול באותו מתווה של הקמת ועדה מיוחדת על ידי מליאת הכנסת, על פי המלצה של ועדת הכנסת.

סתיו שפיר: כלומר, לצורך העניין, אפשר להקים – הקואליציה יכולה להקים עוד 10 ועדות מיוחדות לכל מיני עניינים באמצעות כאילו מליאת הכנסת, כמובן ברוב קואליציוני?

יצחק פינדרוס: לא הקואליציה.

יצחק פינדרוס: מליאת הכנסת.

יצחק פינדרוס: הוא לא אמר הקואליציה.

מכלוף מיקי זוהר: אני מבקש.

מכלוף מיקי זוהר: הוא עוד לא סיים את דבריו.

מיכל רוזין: שאלה, שאלה: האם יש גבול להקמת ועדות מיוחדות או שאפשר להקים 20 עכשיו?

קריאות: - - -

מכלוף מיקי זוהר: אני מבקש לא להפריע ליועץ המשפטי.

דן מרזוק: טענה נוספת שנטענה כאן מעבר לטענה של סמכות הוועדה המסדרת להמליץ על הקמת ועדה מיוחדת היא הטענה בדבר הסמכות של ממשלת מעבר להביא לכנסת הצעת חוק שמבקשת בעצם לתקן את חוק יסוד: הממשלה באופן קבוע.

דן מרזוק: אני השבתי על הנושא הזה בדיון בבוקר לחברת הכנסת זנדברג – הנושא הזה גם הוא עלה, אמנם לא בצורה זהה אלא בצורה דומה בתחילת הכנסת הקודמת.

דן מרזוק: הוגשה בעבר עתירה, העתירה הזו נדחתה.

דן מרזוק: הטענות האלה נדונו גם על ידי הייעוץ המשפטי - - -

מיקי לוי: אבל זו היתה הוראת שעה, לא תיקון חוק יסוד.

דן מרזוק: אני אומר שזה לא היה אותו הדבר, אבל זה היה דומה.

דן מרזוק: הייעוץ המשפטי לממשלה נדרש לטענות האלה במסגרת ההליכים המקדמיים בממשלה לפני שההצעה הזו הובאה לכנסת, ובסופו של דבר הוא סבר שאין מניעה להביא את הצעת החוק לכנסת.

דן מרזוק: עתירה הוגשה גם הפעם לבג"צ, ובג"צ לעת עתה דחה את העתירה בשלב הזה.

דן מרזוק: הקשיים החוקתיים, ככל שישנם – המקום הראוי לקיים בנושא הזה דיון הוא בוועדה שתוקם ותדון בהצעת החוק עצמה, ולא בוועדה המסדרת שעוסקת כרגע בפרוצדורה.

מכלוף מיקי זוהר: תודה, תודה רבה, אדוני.

מיכל רוזין: האם יש גבול לכמות הוועדות שאפשר - - - זו שאלה שלא קיבלנו תשובה עליה.

מכלוף מיקי זוהר: עכשיו תבינו מהיכן הביקורת שלי.

מיקי לוי: לא, מפאת המרחק והזמן.

מכלוף מיקי זוהר: זה לא המקום לעשות את כל הדיונים האלה - - -

מיכל רוזין: אבל לא ענית האם יש גבול להקמת ועדות מיוחדות.

מכלוף מיקי זוהר: זה מהות החוק.

מכלוף מיקי זוהר: יש מחר דיון.

מכלוף מיקי זוהר: תבואו לדבר על מהות כמה שאתם רוצים.

מיכל רוזין: זה לא קשור למהות החוק.

מיכל רוזין: מיקי, שאלנו שאלה עניינית לעניין של הקמת ועדה - - -

מכלוף מיקי זוהר: לא, לא כולם שאלו שאלות ענייניות.

סתיו שפיר: - - -

מיכל רוזין: אנחנו מבקשים תשובה – האם יש גבול לכמות הוועדות שיכולה להקים עכשיו מליאת הכנסת.

קריאה: המיוחדות.

קריאות: - - -

קריאה: תנו לו לענות.

אוסנת הילה מארק: עם כל הכבוד לכולם, תנו ליועץ המשפטי להגיב.

אוסנת הילה מארק: הוא נתן תשובה כל כך מנומקת.

דן מרזוק: רק לסיום, אני רוצה לומר: צריך לזכור.

דן מרזוק: לא מדובר בכנסת מעבר.

דן מרזוק: מי שבעצם מקבל את ההחלטות זו כנסת מכהנת.

דן מרזוק: רק לפני זמן קצר - -

קריאה: אבל זו הצעת חוק ממשלתית.

דן מרזוק: - - רק לפני זמן קצר הצעת החוק הזו - -

קריאה: למה אתה לא עונה לנו?

דן מרזוק: - - זכתה לרוב של 65 חברי כנסת ולכן זה גם משליך על הסיפור עצמו, אף על פי שמדובר בהצעת חוק שמקורה בממשלת מעבר.

סתיו שפיר: אפשר תשובה, בבקשה?

דן מרזוק: לעניין השאלה האם יש גבול או הגבלה למספר הוועדות המיוחדות - תראו, אנחנו לא נוהגים לעסוק בשאלות שהן שאלות היפותטיות.

דן מרזוק: כשהדבר הזה יגיע - -

מיכל רוזין: מבחן הסבירות.

דן מרזוק: - - אנחנו כמובן נגיד את עמדתנו.

דן מרזוק: במקרה הספציפי הזה שמונח כרגע על שולחן הוועדה אנחנו, כייעוץ משפטי בכנסת, לא רואים מניעה - - -

איתן גינזבורג: אין שום קושי משפטי?

סתיו שפיר: אבל למה שאלה היפותטית?

סתיו שפיר: שאלנו שאלה על - - -

קריאות: - - -

מכלוף מיקי זוהר: חברים, מי שלא נוח לו עם עמדת היועץ המשפטי לכנסת מוזמן שלא יהיה לו נוח.

סתיו שפיר: רגע, הוא עדיין מדבר.

סתיו שפיר: תן לו את הכבוד לסיים את המשפט.

דן מרזוק: אנחנו כרגע לא עוסקים בתיאוריות.

דן מרזוק: אנחנו עוסקים בהליכים שמתקיימים כאן, בכנסת.

דן מרזוק: מדובר פה בהליך ספציפי ובהקמת ועדה אחת, והעמדה שלנו – עמדת הייעוץ המשפטי לכנסת – שאין מניעה להמליץ למליאת הכנסת להקים ועדה מיוחד בעניין הזה, ואין מניעה גם שמליאת הכנסת תאר את הקמת הוועדה המיוחדת.

סתיו שפיר: השאלה היא אחרת – איפה אנחנו, כחברי כנסת, יכולים להתעניין וללמוד את החוק, מאחר והדברים שאתה אומר עכשיו לא מצויים בתוך תקנון הכנסת.

סתיו שפיר: איפה אנחנו יכולים להבין מה קורה אם מחר מקימים ועדה - - - איך אנחנו יכולים ללמוד את החוק במצב הנוכחי?

מכלוף מיקי זוהר: חברת הכנסת סתיו שפיר, שמעת את דבריו של היועץ המשפטי.

קריאות: - - -

פנינה תמנו: ביקשת שישאלו שאלות ענייניות - - -

מכלוף מיקי זוהר: את השאלה הזו את יכולה להפנות אלי כמי שאמור לעמוד בראשות הוועדה וכמי שאמור לנהל את הדיונים שם.

מכלוף מיקי זוהר: הדיונים יתקיימו מחר ב-11:00 בבוקר - -

קריאה: אבל היא שואלת על הקמת ועדה.

מכלוף מיקי זוהר: כל אחד מחברי הוועדה, אני מדגיש: מחברי הוועדה.

מכלוף מיקי זוהר: אני לא יודע אם גברתי חברת ועדה ולמיטב הבנתי היא לא חברת ועדה.

מכלוף מיקי זוהר: אבל אם תהיי חברת - - -

סתיו שפיר: כל חבר כנסת יכול - - -גם זה בתקנון.

מכלוף מיקי זוהר: כל אחד מחברי הוועדה יקבל את החומר בצורה מסודרת, ילמד את החומר – זה מאוד ארוך - -

סתיו שפיר: מיקי, זה לא נוגע לוועדה של מחר.

סתיו שפיר: זה נוגע לתהליך של הקמת ועדה ואני רוצה תשובה עקרונית איך אני יכולה - - -

מכלוף מיקי זוהר: - - פחות משתי עמודות, הוא יבוא לדיון, הוא יבוא לדיון, יטען את הטענות, ייצר שיח פורה וענייני בחוק, שהיום אנחנו לא דנים בחוק, גברתי.

סתיו שפיר: לי נשמע שהתשובה שקיבלנו היא ברמה התיאורטית בלבד.

מכלוף מיקי זוהר: מה שענה לך היועץ המשפטי זה למה אפשר להקים את הוועדה.

מכלוף מיקי זוהר: ולכן אני עובר להצבעה.

מכלוף מיקי זוהר: אני חוזר ואומר: מי שיפריע בזמן ההצבעה יצטרך להיות מוצא מן האולם.

מכלוף מיקי זוהר: לכן אני מבקש לא להפריע בזמן ההצבעה.

מיכאל ביטון: רגע, רגע.

מיכאל ביטון: שאלה ליועץ המשפטי.

מיכאל ביטון: שאלה, שאלה.

מיכאל ביטון: רוצים לשאול אותו עוד שאלה.

מכלוף מיקי זוהר: שאלו, הוא ענה.

מיכאל ביטון: שאלה אחת שאלו.

מכלוף מיקי זוהר: הוא הקיף את כל התשובות, מיכאלץ

מיכאל ביטון: לא.

מיכאל ביטון: לי יש שאלה אחת שהוא לא ענה עליה.

מכלוף מיקי זוהר: מה השאלה שהוא לא ענה עליה?

מיכאל ביטון: אדוני המלומד, בעולם מתוקן וכנסת מתוקנת – האם זה הוא ההליך הראוי להתחיל לקדם חוק יסוד או שיש הליך ראוי יותר, נקי יותר ושלם יותר?

מכלוף מיקי זוהר: אני מבקש מהיועץ המשפטי לא להשיב לשאלה.

קריאה: למה?

קריאה: למה?

מכלוף מיקי זוהר: ככה החלטתי.

מכלוף מיקי זוהר: היועץ המשפטי לא ישיב לשאלה הזו.

קריאות: - - -

מכלוף מיקי זוהר: אבי ניסנקורן, בבקשה.

מכלוף מיקי זוהר: דרך אגב, מחר תתפוס תוכנית בוקר, אם אתה לא בא לדיון, ותסביר – ראוי, לא ראוי, והציבור ישפוט.

מיכאל ביטון: - - - אבל בסדר, אין בעיה.

מיכאל ביטון: בקטנה.

מיכאל ביטון: לא, אבל שאלה טובה, תאמין לי.

מכלוף מיקי זוהר: אז אמרתי לך – תפנה אותה לציבור, לא ליועץ המשפטי.

מיכאל ביטון: אם אני הייתי יושב-ראש האופוזיציה הייתי עותר לבג"צ על השאלה.

קריאה: לא, אבל עוד מעט יהיה לכם את פסקת ההתגברות, לא תוכלו לפנות לאף אחד.

מכלוף מיקי זוהר: אל תדאג, תכף הכתובת הזאת תהיה כבר פחות רלבנטית.

מיכל רוזין: זה מה זה לא מצחיק העניין כאן.

מיכל רוזין: ממש לא מצחיק.

קריאה: אפילו עצוב.

מיכל רוזין: קריסת הדמוקרטיה הישראלית ממש לא מצחיקה אותי.

מיכל רוזין: עצוב מאוד ומסוכן מאוד.

מיכל רוזין: מאוד.

אברהם (אבי) ניסנקורן: רציתי להגיד שני דברים: אחד, שלדעתנו הוועדה נולדה בחטא ולכן נצביע נגד.

אברהם (אבי) ניסנקורן: זה דבר ראשון.

מכלוף מיקי זוהר: לגיטימי.

קריאות: - - -

אברהם (אבי) ניסנקורן: וסיעות האופוזיציה בנושא הזה מאוחדות.

מכלוף מיקי זוהר: לפחות בזה, אתה אומר.

אברהם (אבי) ניסנקורן: לא, בהרבה דברים.

אברהם (אבי) ניסנקורן: הדברים השני – בוא, אני לא בלימוד נימוסים, אבל אני בא ואומר ברמת - - -הדיון היה - - -

קריאות: - - -

אוסנת הילה מארק: הנה, מפריעים לך דווקא מהאופוזיציה.

אוסנת הילה מארק: הדבר השני – נעזוב אותו.

אוסנת הילה מארק: אז אמרתי רק את הדבר הראשון.

מכלוף מיקי זוהר: רוצה להגיד משהו?

אברהם (אבי) ניסנקורן: אני בא ואומר – ואתה יודע, אנשים לא יכולים להתאפק רגע – שהוועדה הזו היתה הרבה יותר מכובדת אם היו נותנים לאנשים לדבר.

מכלוף מיקי זוהר: אני מסכים אתך.

אברהם (אבי) ניסנקורן: שנייה, שנייה.

אברהם (אבי) ניסנקורן: גם אתה לא חייב, לא חייב להגיב מייד לכל אחד.

אברהם (אבי) ניסנקורן: מותר לתת לאנשים להשלים את הדברים גם אם לא מסכימים אתם.

אברהם (אבי) ניסנקורן: היינו עושים דיון פורה יותר, יעיל - - -

מכלוף מיקי זוהר: לא, זה לא היה האירוע.

אברהם (אבי) ניסנקורן: הנה, אתה עושה לי אותו הדבר.

מכלוף מיקי זוהר: לא, חס וחלילה.

קריאות: - - -

קריאות: מיקי, אתה לא שולט בזה, אפילו.

אברהם (אבי) ניסנקורן: אני בא ואומר: זה היה הרבה יותר יעיל, הרבה יותר ענייני והרבה יותר מכובד, ודרך אגב –לא נותן לאף אחד יותר או פחות בדבר הזה.

אברהם (אבי) ניסנקורן: מקווה שלהבא נהיה הרבה יותר חכמים בדבר הזה.

מכלוף מיקי זוהר: מסכים אתך לחלוטין.

מכלוף מיקי זוהר: אני מצטרף לדבריך.

מכלוף מיקי זוהר: כולי תקווה שהדיונים הבאים יהיו ענייניים ושאנשים לא ינסו לבוא ולומר - - -

אברהם (אבי) ניסנקורן: אבל לא התכוונתי להגיד מי צודק.

אברהם (אבי) ניסנקורן: אתה כבר הופך את זה מי צודק.

מכלוף מיקי זוהר: אני רוצה לענות – שהם יהיו ענייניים ויהיו פוריים ויהיו לגופן של טענות שעולות ולא באופן – מה שנקרא שכל אחד פה ימציא רעיון חדש כדי לעשות פה פיליבסטר.

אברהם (אבי) ניסנקורן: אבל יושב-ראש הישיבה יש לו אחריות.

אברהם (אבי) ניסנקורן: האחריות היא להיות עם איפוק.

מכלוף מיקי זוהר: אני אמרתי גם בדיון הראשון היום – אני ניסיתי בכל כוחי, וגם היום בסיכומים שהיו לי אתך – לקיים פה דיון פורה ורציני בזמן מסוים.

מכלוף מיקי זוהר: כשאני זיהיתי שהדיון הולך למקומות אחרים - - -

קריאות: - - -

מיכל רוזין: איך זיהית?

מיכל רוזין: - - -

קריאות: - - -

מכלוף מיקי זוהר: 4 שנים בכנסת עזרו לי לזהות דברים.

מכלוף מיקי זוהר: כשאני זיהיתי שהדיון הזה לא הולך למקום שהוא צריך ללכת אליו, ורק אחרי כל הרעש שעשינו הדיון כן הלך למקום שהוא היה צריך ללכת אליו, ופתאום כן התחילו לעלות טענות ענייניות לגבי האם צריך להקים את הוועדה או לא - -

קריאות: - - -

קריאה: כי נתת רשות דיבור.

קריאה: לפני זה לא נתת רשות דיבור.

מכלוף מיקי זוהר: לא.

מכלוף מיקי זוהר: נתתי.

מכלוף מיקי זוהר: - - אז היה דיון רציני ופורה, וכלי תקווה שכל הדיונים בכנסת ללא יוצא מן הכלל יהיו דיונים לגופם של דברים ולא בשביל לעשות פה אירועים פוליטיים ופופוליסטים.

אברהם (אבי) ניסנקורן: אז אני רוצה להגיד משהו.

אברהם (אבי) ניסנקורן: אני בן אדם שתמיד מנסה.

אברהם (אבי) ניסנקורן: אני ניסיתי עכשיו להיות המבוגר האחראי, לא בציפייה שאחרי זה עוד פעם יעשו לימוד לקח את האופוזיציה.

אברהם (אבי) ניסנקורן: אני אמרתי לא בשביל שעכשיו יהיה פינג-פונג, ואני אומר את זה עוד פעם: אחריות זה כולם.

אברהם (אבי) ניסנקורן: גם אתה, מיקי.

אברהם (אבי) ניסנקורן: אל תעשה כאילו אתה לא אחראי.

אברהם (אבי) ניסנקורן: גם אתה – אני אומר שהדיון הזה עם תגובות הפינג-פונג האלה לא היה מכובד.

אברהם (אבי) ניסנקורן: לכולם אני אומר.

אברהם (אבי) ניסנקורן: צריכים להיות יותר מכובדים.

אברהם (אבי) ניסנקורן: לא פינג-פונג שאחר כך תגיד – אתם לא הייתם בסדר.

מכלוף מיקי זוהר: בשמחה, בשמחה.

מכלוף מיקי זוהר: אני בעד.

מכלוף מיקי זוהר: שם הוועדה: הוועדה המיוחדת לדיון בהצעת חוק יסוד: הממשלה (תיקון מס' 8) (ביטול המגבלה על מספרם המרבי של השרים וסגני השרים) (מ/1288).

מכלוף מיקי זוהר: סמכויות הוועדה: הוועדה תכין לקריאה שנייה ושלישית את הצעת חוק יסוד: הממשלה תיקון מס' 8) (ביטול המגבלה על מספרם המרבי של השרים וסגני השרים) (מ/1288).

מכלוף מיקי זוהר: הרכב הוועדה: היא תהיה בת 14 חברים, 5 חברים לסיעת הליכוד ואלה הם: חבר הכנסת מכלוף מיקי זוהר, שיהיה גם יושב-ראש הוועדה, חבר הכנסת אריאל קלנר, חברת הכנסת אוסנת מארק, חברת הכנסת אתי עטיה, חבר הכנסת שלמה קרעי.

מכלוף מיקי זוהר: אחד לסיעת ש"ס: חבר הכנסת מיכאל מלכיאלי, אחד לסיעת יהדות התורה: חבר הכנסת יצחק פינדרוס, אחד לסיעת איחוד מפלגות הימין: חבר הכנסת מוטי יוגב.

מכלוף מיקי זוהר: לאופוזיציה: חברי סיעת כחול לבן – שלושה חברים: חברת הכנסת פנינה תמנו שאטה, חבר הכנסת צבי האוזר וחבר הכנסת אסף זמיר.

מכלוף מיקי זוהר: לחד"ש-תע"ל יש נציג?

אוסאמה סעדי: כן, כן.

אוסאמה סעדי: אני.

מכלוף מיקי זוהר: חבר הכנסת אוסאמה סעדי לסיעת חד"ש-תע"ל, לסיעת העבודה – מי הנציג?

קריאה: אין נציג לסיעת העבודה.

מכלוף מיקי זוהר: אין כרגע נציג בכלל לסיעת העבודה?

מכלוף מיקי זוהר: אז הגענו ל-4 חברים, נותרו לכם עוד 2.

מכלוף מיקי זוהר: לסיעת מרצ יש חבר?

מכלוף מיקי זוהר: חברת הכנסת מיכל רוזין לסיעת מרצ.

מכלוף מיקי זוהר: סיעת רע"מ – בל"ד יש נציג: חבר הכנסת מנסור עבאס.

מכלוף מיקי זוהר: אז אלה ה-6 מהאופוזיציה אל מול ה-8 של הקואליציה, ועל כן נעבור להצבעה.

קריאות: - - -

סתיו שפיר: רגע - - -

קריאה: מיקי, רגע.

קריאה: מפלגת העבודה כן רוצה.

מכלוף מיקי זוהר: לא, אין מקום.

מכלוף מיקי זוהר: אתם ויתרתם שם, מסתבר.

סתיו שפיר: מה זה "ויתרנו"?

מכלוף מיקי זוהר: הוועדה המסדרת מחליטה להעביר את הצעת החוק לדיון בוועדה המיוחדת, וכמובן שאנחנו ממליצים למליאה, וגם דרושה הצבעה במליאה לאישור הקמת הוועדה.

מכלוף מיקי זוהר: מי בעד? ירים את ידו.

מכלוף מיקי זוהר: בעד – 14

מכלוף מיקי זוהר: נמנעים –אין

מכלוף מיקי זוהר: תודה, ההחלטה אושרה.

מיקי לוי: רביזיה.

מכלוף מיקי זוהר: גם אני מבקש רביזיה.

מכלוף מיקי זוהר: הרביזיה תידון בשעה 00:30.

מכלוף מיקי זוהר: ישיבה זו נעולה.